pli: “Taggha me, bhante, anappakaṁ kukkuccaṁ, anappako vippaṭisāro”ti.


nikaya: sn

layer: root

title_pli: Saṁyutta Nikāya 22.87 9. Theravagga

pli: “Kacci pana taṁ, vakkali, attā sīlato na upavadatī”ti?


pli: “Na kho maṁ, bhante, attā sīlato upavadatī”ti.


pli: “No ce kira taṁ, vakkali, attā sīlato upavadati; atha kiñca te kukkuccaṁ ko ca vippaṭisāro”ti?


pli: “Cirapaṭikāhaṁ, bhante, bhagavantaṁ dassanāya upasaṅkamitukāmo, natthi ca me kāyasmiṁ tāvatikā balamattā, yāvatāhaṁ bhagavantaṁ dassanāya upasaṅkameyyan”ti.


pli: “Alaṁ, vakkali, kiṁ te iminā pūtikāyena diṭṭhena?


pli: Yo kho, vakkali, dhammaṁ passati so maṁ passati;


pli: yo maṁ passati so dhammaṁ passati.


pli: Dhammañhi, vakkali, passanto maṁ passati;


pli: maṁ passanto dhammaṁ passati.


pli: Taṁ kiṁ maññasi, vakkali,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, kallaṁ nu taṁ samanupassituṁ:


pli: ‘etaṁ mama, esohamasmi, eso me attā’”ti?


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: eso me attāti?


pli: “Tasmātiha …pe…


pli: evaṁ passaṁ …pe…


pli: nāparaṁ itthattāyāti pajānātī”ti.


pli: Atha kho bhagavā āyasmantaṁ vakkaliṁ iminā ovādena ovaditvā uṭṭhāyāsanā yena gijjhakūṭo pabbato tena pakkāmi.


pli: Atha kho āyasmā vakkali acirapakkantassa bhagavato upaṭṭhāke āmantesi:


pli: “etha maṁ, āvuso, mañcakaṁ āropetvā yena isigilipassaṁ kāḷasilā tenupasaṅkamatha.


pli: Kathañhi nāma mādiso antaraghare kālaṁ kattabbaṁ maññeyyā”ti?


pli: “Evamāvuso”ti kho te bhikkhū āyasmato vakkalissa paṭissutvā āyasmantaṁ vakkaliṁ mañcakaṁ āropetvā yena isigilipassaṁ kāḷasilā tenupasaṅkamiṁsu.


pli: Atha kho bhagavā tañca rattiṁ tañca divāvasesaṁ gijjhakūṭe pabbate vihāsi.


pli: Atha kho dve devatāyo abhikkantāya rattiyā abhikkantavaṇṇā kevalakappaṁ gijjhakūṭaṁ obhāsetvā yena bhagavā tenupasaṅkamiṁsu …pe… ekamantaṁ aṭṭhaṁsu.


pli: Ekamantaṁ ṭhitā kho ekā devatā bhagavantaṁ etadavoca:


pli: “vakkali, bhante, bhikkhu vimokkhāya cetetī”ti.


pli: Aparā devatā bhagavantaṁ etadavoca:


pli: “so hi nūna, bhante, suvimutto vimuccissatī”ti.


pli: Idamavocuṁ tā devatāyo.


pli: Idaṁ vatvā bhagavantaṁ abhivādetvā padakkhiṇaṁ katvā tatthevantaradhāyiṁsu.


pli: Atha kho bhagavā tassā rattiyā accayena bhikkhū āmantesi:


pli: “etha tumhe, bhikkhave, yena vakkali bhikkhu tenupasaṅkamatha; upasaṅkamitvā vakkaliṁ bhikkhuṁ evaṁ vadetha:


pli: ‘Suṇāvuso tvaṁ, vakkali, bhagavato vacanaṁ dvinnañca devatānaṁ.


pli: Imaṁ, āvuso, rattiṁ dve devatāyo abhikkantāya rattiyā abhikkantavaṇṇā kevalakappaṁ gijjhakūṭaṁ obhāsetvā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ aṭṭhaṁsu.


pli: Ekamantaṁ ṭhitā kho, āvuso, ekā devatā bhagavantaṁ etadavoca—


pli: vakkali, bhante, bhikkhu vimokkhāya cetetīti.


pli: Aparā devatā bhagavantaṁ etadavoca—


pli: so hi nūna, bhante, suvimutto vimuccissatīti.


pli: Bhagavā ca taṁ, āvuso vakkali, evamāha—


pli: mā bhāyi, vakkali;


pli: mā bhāyi, vakkali.


pli: Apāpakaṁ te maraṇaṁ bhavissati, apāpikā kālakiriyā’”ti.


pli: “Evaṁ, bhante”ti kho te bhikkhū bhagavato paṭissutvā yenāyasmā vakkali tenupasaṅkamiṁsu; upasaṅkamitvā āyasmantaṁ vakkaliṁ etadavocuṁ:


pli: “suṇāvuso vakkali, bhagavato vacanaṁ dvinnañca devatānan”ti.


pli: Atha kho āyasmā vakkali upaṭṭhāke āmantesi:


pli: “etha maṁ, āvuso, mañcakā oropetha.


pli: Kathañhi nāma mādiso ucce āsane nisīditvā tassa bhagavato sāsanaṁ sotabbaṁ maññeyyā”ti.


pli: “Evamāvuso”ti kho te bhikkhū āyasmato vakkalissa paṭissutvā āyasmantaṁ vakkaliṁ mañcakā oropesuṁ.


pli: “Imaṁ, āvuso, rattiṁ dve devatāyo abhikkantāya rattiyā …pe… ekamantaṁ aṭṭhaṁsu.


pli: Ekamantaṁ ṭhitā kho, āvuso, ekā devatā bhagavantaṁ etadavoca:


pli: ‘vakkali, bhante, bhikkhu vimokkhāya cetetī’ti.


pli: Aparā devatā bhagavantaṁ etadavoca:


pli: ‘so hi nūna, bhante, suvimutto vimuccissatī’ti.


pli: Bhagavā ca taṁ, āvuso vakkali, evamāha:


pli: ‘mā bhāyi, vakkali;


pli: “Tena hāvuso, mama vacanena bhagavato pāde sirasā vandatha:


pli: ‘vakkali, bhante, bhikkhu ābādhiko dukkhito bāḷhagilāno.


pli: So bhagavato pāde sirasā vandatī’ti.


pli: Evañca vadetha:


pli: ‘rūpaṁ aniccaṁ.


pli: Tāhaṁ, bhante, na kaṅkhāmi.


pli: Yadaniccaṁ taṁ dukkhanti na vicikicchāmi.


pli: Yadaniccaṁ dukkhaṁ vipariṇāmadhammaṁ, natthi me tattha chando vā rāgo vā pemaṁ vāti na vicikicchāmi.


pli: Vedanā aniccā.


pli: Saññā …


pli: saṅkhārā aniccā.


pli: Viññāṇaṁ aniccaṁ.


pli: Yadaniccaṁ dukkhaṁ vipariṇāmadhammaṁ, natthi me tattha chando vā rāgo vā pemaṁ vāti na vicikicchāmī’”ti.


pli: “Evamāvuso”ti kho te bhikkhū āyasmato vakkalissa paṭissutvā pakkamiṁsu.


pli: Atha kho āyasmā vakkali acirapakkantesu tesu bhikkhūsu satthaṁ āharesi.


pli: Atha kho te bhikkhū yena bhagavā tenupasaṅkamiṁsu; upasaṅkamitvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “vakkali, bhante, bhikkhu ābādhiko dukkhito bāḷhagilāno;


pli: so bhagavato pāde sirasā vandati;


pli: evañca vadeti:


pli: Vedanā …


pli: saññā …


pli: saṅkhārā …


pli: viññāṇaṁ aniccaṁ.


pli: Tāhaṁ, bhante, na kaṅkhāmi.


pli: Yadaniccaṁ taṁ dukkhanti na vicikicchāmi.


pli: Atha kho bhagavā bhikkhū āmantesi:


pli: “āyāma, bhikkhave, yena isigilipassaṁ kāḷasilā tenupasaṅkamissāma;


pli: yattha vakkalinā kulaputtena satthamāharitan”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Atha kho bhagavā sambahulehi bhikkhūhi saddhiṁ yena isigilipassaṁ kāḷasilā tenupasaṅkami.


pli: Addasā kho bhagavā āyasmantaṁ vakkaliṁ dūratova mañcake vivattakkhandhaṁ semānaṁ.


pli: Tena kho pana samayena dhūmāyitattaṁ timirāyitattaṁ gacchateva purimaṁ disaṁ, gacchati pacchimaṁ disaṁ, gacchati uttaraṁ disaṁ, gacchati dakkhiṇaṁ disaṁ, gacchati uddhaṁ disaṁ, gacchati adho disaṁ, gacchati anudisaṁ.


pli: “passatha no tumhe, bhikkhave, etaṁ dhūmāyitattaṁ timirāyitattaṁ gacchateva purimaṁ disaṁ …pe… gacchati anudisan”ti.


pli: “Evaṁ, bhante”.


pli: “Eso kho, bhikkhave, māro pāpimā vakkalissa kulaputtassa viññāṇaṁ samanvesati:


pli: ‘kattha vakkalissa kulaputtassa viññāṇaṁ patiṭṭhitan’ti?


pli: Appatiṭṭhitena ca, bhikkhave, viññāṇena vakkali kulaputto parinibbuto”ti.


pli: Pañcamaṁ.


title_pli: Saṁyutta Nikāya 22.88 9. Theravagga

pli: Saṁyutta Nikāya 22.88


pli: 9. Theravagga


pli: Assajisutta


pli: Ekaṁ samayaṁ bhagavā rājagahe viharati veḷuvane kalandakanivāpe.


pli: Tena kho pana samayena āyasmā assaji kassapakārāme viharati ābādhiko dukkhito bāḷhagilāno.


pli: Atha kho āyasmā assaji upaṭṭhāke āmantesi:


pli: “etha tumhe, āvuso, yena bhagavā tenupasaṅkamatha; upasaṅkamitvā mama vacanena bhagavato pāde sirasā vandatha:


pli: ‘assaji, bhante, bhikkhu ābādhiko dukkhito bāḷhagilāno.


pli: So bhagavato pāde sirasā vandatī’ti.


pli: Evañca vadetha:


pli: ‘sādhu kira, bhante, bhagavā yena assaji bhikkhu tenupasaṅkamatu anukampaṁ upādāyā’”ti.


pli: “Evamāvuso”ti kho te bhikkhū āyasmato assajissa paṭissutvā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “assaji, bhante, bhikkhu ābādhiko …pe…


pli: sādhu kira, bhante, bhagavā yena assaji bhikkhu tenupasaṅkamatu anukampaṁ upādāyā”ti.


pli: Adhivāsesi bhagavā tuṇhībhāvena.


pli: Atha kho bhagavā sāyanhasamayaṁ paṭisallānā vuṭṭhito yenāyasmā assaji tenupasaṅkami.


pli: Addasā kho āyasmā assaji bhagavantaṁ dūratova āgacchantaṁ.


pli: Disvāna mañcake samadhosi.


pli: Atha kho bhagavā āyasmantaṁ assajiṁ etadavoca:


pli: “alaṁ, assaji, mā tvaṁ mañcake samadhosi.


pli: Santimāni āsanāni paññattāni, tatthāhaṁ nisīdissāmī”ti.


pli: Nisīdi bhagavā paññatte āsane. Nisajja kho bhagavā āyasmantaṁ assajiṁ etadavoca:


pli: “kacci te, assaji, khamanīyaṁ, kacci yāpanīyaṁ …pe… paṭikkamosānaṁ paññāyati no abhikkamo”ti?


pli: “Na me, bhante, khamanīyaṁ …pe… abhikkamosānaṁ paññāyati no paṭikkamo”ti.


pli: “Kacci te, assaji, na kiñci kukkuccaṁ na koci vippaṭisāro”ti?


pli: “Taggha me, bhante, anappakaṁ kukkuccaṁ anappako vippaṭisāro”ti.


pli: “Kacci pana taṁ, assaji, attā sīlato na upavadatī”ti?


pli: “Na kho maṁ, bhante, attā sīlato upavadatī”ti.


pli: “No ce kira taṁ, assaji, attā sīlato upavadati, atha kiñca te kukkuccaṁ ko ca vippaṭisāro”ti?


pli: “Pubbe khvāhaṁ, bhante, gelaññe passambhetvā passambhetvā kāyasaṅkhāre viharāmi, sohaṁ samādhiṁ nappaṭilabhāmi.


pli: Tassa mayhaṁ, bhante, taṁ samādhiṁ appaṭilabhato evaṁ hoti:


pli: ‘no cassāhaṁ parihāyāmī’”ti.


pli: “Ye te, assaji, samaṇabrāhmaṇā samādhisārakā samādhisāmaññā tesaṁ taṁ samādhiṁ appaṭilabhataṁ evaṁ hoti:


pli: ‘no cassu mayaṁ parihāyāmā’ti.


pli: Taṁ kiṁ maññasi, assaji,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: viññāṇaṁ …pe…


pli: “tasmātiha …pe…


pli: evaṁ passaṁ …pe…


pli: nāparaṁ itthattāyāti pajānātīti.


pli: So sukhañce vedanaṁ vedayati, sā ‘aniccā’ti pajānāti. ‘Anajjhositā’ti pajānāti. ‘Anabhinanditā’ti pajānāti.


pli: Dukkhañce vedanaṁ vedayati, sā ‘aniccā’ti pajānāti. ‘Anajjhositā’ti pajānāti. ‘Anabhinanditā’ti pajānāti.


pli: Adukkhamasukhañce vedanaṁ vedayati, sā ‘aniccā’ti pajānāti …pe… ‘anabhinanditā’ti pajānāti.


pli: So sukhañce vedanaṁ vedayati, visaṁyutto naṁ vedayati;


pli: dukkhañce vedanaṁ vedayati, visaṁyutto naṁ vedayati;


pli: adukkhamasukhañce vedanaṁ vedayati, visaṁyutto naṁ vedayati.


pli: So kāyapariyantikañce vedanaṁ vedayamāno ‘kāyapariyantikaṁ vedanaṁ vedayāmī’ti pajānāti. Jīvitapariyantikañce vedanaṁ vedayamāno ‘jīvitapariyantikaṁ vedanaṁ vedayāmī’ti pajānāti.


pli: ‘Kāyassa bhedā uddhaṁ jīvitapariyādānā idheva sabbavedayitāni anabhinanditāni sītībhavissantī’ti pajānāti.


pli: Seyyathāpi, assaji, telañca paṭicca, vaṭṭiñca paṭicca, telappadīpo jhāyeyya;


pli: tasseva telassa ca vaṭṭiyā ca pariyādānā anāhāro nibbāyeyya.


pli: Evameva kho, assaji, bhikkhu kāyapariyantikaṁ vedanaṁ vedayamāno ‘kāyapariyantikaṁ vedanaṁ vedayāmī’ti pajānāti. Jīvitapariyantikaṁ vedanaṁ vedayamāno ‘jīvitapariyantikaṁ vedanaṁ vedayāmī’ti pajānāti.


pli: ‘Kāyassa bhedā uddhaṁ jīvitapariyādānā idheva sabbavedayitāni anabhinanditāni sītībhavissantī’ti pajānātī”ti.


pli: Chaṭṭhaṁ.


title_pli: Saṁyutta Nikāya 22.89 9. Theravagga

pli: Saṁyutta Nikāya 22.89


pli: 9. Theravagga


pli: Khemakasutta


pli: Ekaṁ samayaṁ sambahulā therā bhikkhū kosambiyaṁ viharanti ghositārāme.


pli: Tena kho pana samayena āyasmā khemako badarikārāme viharati ābādhiko dukkhito bāḷhagilāno.


pli: Atha kho therā bhikkhū sāyanhasamayaṁ paṭisallānā vuṭṭhitā āyasmantaṁ dāsakaṁ āmantesuṁ:


pli: “ehi tvaṁ, āvuso dāsaka, yena khemako bhikkhu tenupasaṅkama; upasaṅkamitvā khemakaṁ bhikkhuṁ evaṁ vadehi:


pli: ‘therā taṁ, āvuso khemaka, evamāhaṁsu—


pli: kacci te, āvuso, khamanīyaṁ, kacci yāpanīyaṁ, kacci dukkhā vedanā paṭikkamanti no abhikkamanti, paṭikkamosānaṁ paññāyati no abhikkamo’”ti?


pli: “Evamāvuso”ti kho āyasmā dāsako therānaṁ bhikkhūnaṁ paṭissutvā yenāyasmā khemako tenupasaṅkami; upasaṅkamitvā āyasmantaṁ khemakaṁ etadavoca:


pli: “therā taṁ, āvuso khemaka, evamāhaṁsu:


pli: ‘kacci te, āvuso, khamanīyaṁ …pe… no abhikkamo’”ti?


pli: “Na me, āvuso, khamanīyaṁ na yāpanīyaṁ …pe… abhikkamosānaṁ paññāyati no paṭikkamo”ti.


pli: Atha kho āyasmā dāsako yena therā bhikkhū tenupasaṅkami; upasaṅkamitvā there bhikkhū etadavoca:


pli: “khemako, āvuso, bhikkhu evamāha:


pli: ‘na me, āvuso, khamanīyaṁ …pe… abhikkamosānaṁ paññāyati no paṭikkamo’”ti.


pli: “Ehi tvaṁ, āvuso dāsaka, yena khemako bhikkhu tenupasaṅkama; upasaṅkamitvā khemakaṁ bhikkhuṁ evaṁ vadehi:


pli: pañcime, āvuso, upādānakkhandhā vuttā bhagavatā, seyyathidaṁ—


pli: rūpupādānakkhandho, vedanupādānakkhandho, saññupādānakkhandho, saṅkhārupādānakkhandho, viññāṇupādānakkhandho.


pli: Imesu āyasmā khemako pañcasu upādānakkhandhesu kiñci attaṁ vā attaniyaṁ vā samanupassatī’”ti?


pli: “Evamāvuso”ti kho āyasmā dāsako therānaṁ bhikkhūnaṁ paṭissutvā yenāyasmā khemako tenupasaṅkami; upasaṅkamitvā …pe…


pli: therā taṁ, āvuso khemaka, evamāhaṁsu:


pli: “pañcime, āvuso, upādānakkhandhā vuttā bhagavatā, seyyathidaṁ—


pli: Imesu āyasmā khemako pañcasu upādānakkhandhesu kiñci attaṁ vā attaniyaṁ vā samanupassatī”ti?


pli: “Pañcime, āvuso, upādānakkhandhā vuttā bhagavatā, seyyathidaṁ—


pli: Imesu khvāhaṁ, āvuso, pañcasu upādānakkhandhesu na kiñci attaṁ vā attaniyaṁ vā samanupassāmī”ti.


pli: ‘pañcime, āvuso, upādānakkhandhā vuttā bhagavatā, seyyathidaṁ—


pli: Imesu khvāhaṁ, āvuso, pañcasu upādānakkhandhesu na kiñci attaṁ vā attaniyaṁ vā samanupassāmī’”ti.


pli: ‘therā taṁ, āvuso khemaka, evamāhaṁsu—


pli: No ce kirāyasmā khemako imesu pañcasu upādānakkhandhesu kiñci attaṁ vā attaniyaṁ vā samanupassati.


pli: Tenahāyasmā khemako arahaṁ khīṇāsavo’”ti.


pli: “Evamāvuso”ti kho āyasmā dāsako therānaṁ bhikkhūnaṁ paṭissutvā yenāyasmā khemako …pe…


pli: no ce kirāyasmā khemako imesu pañcasu upādānakkhandhesu kiñci attaṁ vā attaniyaṁ vā samanupassati, tenahāyasmā khemako arahaṁ khīṇāsavo”ti.


pli: Imesu khvāhaṁ, āvuso, pañcasu upādānakkhandhesu na kiñci attaṁ vā attaniyaṁ vā samanupassāmi, na camhi arahaṁ khīṇāsavo;


pli: api ca me, āvuso, pañcasu upādānakkhandhesu ‘asmī’ti adhigataṁ, ‘ayamahamasmī’ti na ca samanupassāmī”ti.


pli: Atha kho āyasmā dāsako yena therā bhikkhū …pe…


pli: there bhikkhū etadavoca:


pli: “khemako, āvuso, bhikkhu evamāha—


pli: pañcime, āvuso, upādānakkhandhā vuttā bhagavatā, seyyathidaṁ—


pli: “Ehi tvaṁ, āvuso dāsaka, yena khemako bhikkhu tenupasaṅkama; upasaṅkamitvā khemakaṁ bhikkhuṁ evaṁ vadehi:


pli: yametaṁ, āvuso khemaka, asmīti vadesi, kimetaṁ asmīti vadesi?


pli: Rūpaṁ asmīti vadesi, aññatra rūpā asmīti vadesi,


pli: vedanaṁ …


pli: saññaṁ …


pli: saṅkhāre …


pli: viññāṇaṁ asmīti vadesi, aññatra viññāṇā asmīti vadesi.


pli: Yametaṁ, āvuso khemaka, asmīti vadesi. Kimetaṁ asmīti vadesī’”ti?


pli: “Evamāvuso”ti kho āyasmā dāsako therānaṁ bhikkhūnaṁ paṭissutvā yenāyasmā khemako tenupasaṅkami; upasaṅkamitvā āyasmantaṁ khemakaṁ etadavoca—


pli: therā taṁ, āvuso khemaka, evamāhaṁsu:


pli: “yametaṁ, āvuso khemaka, ‘asmī’ti vadesi, kimetaṁ ‘asmī’ti vadesi?


pli: Rūpaṁ ‘asmī’ti vadesi aññatra rūpā ‘asmī’ti vadesi?


pli: Vedanaṁ …


pli: viññāṇaṁ ‘asmī’ti vadesi aññatra viññāṇā ‘asmī’ti vadesi?


pli: Yametaṁ, āvuso khemaka, ‘asmī’ti vadesi, kimetaṁ ‘asmī’ti vadesī”ti?


pli: “Alaṁ, āvuso dāsaka, kiṁ imāya sandhāvanikāya.


pli: Āharāvuso, daṇḍaṁ;


pli: ahameva yena therā bhikkhū tenupasaṅkamissāmī”ti.


pli: Atha kho āyasmā khemako daṇḍamolubbha yena therā bhikkhū tenupasaṅkami; upasaṅkamitvā therehi bhikkhūhi saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinnaṁ kho āyasmantaṁ khemakaṁ therā bhikkhū etadavocuṁ:


pli: Rūpaṁ ‘asmī’ti vadesi, aññatra rūpā ‘asmī’ti vadesi?


pli: saññaṁ …


pli: saṅkhāre …


pli: viññāṇaṁ ‘asmī’ti vadesi, aññatra viññāṇā ‘asmī’ti vadesi?


pli: “Na khvāhaṁ, āvuso, rūpaṁ ‘asmī’ti vadāmi; napi aññatra rūpā ‘asmī’ti vadāmi.


pli: Na vedanaṁ …


pli: na saññaṁ …


pli: na saṅkhāre …


pli: na viññāṇaṁ ‘asmī’ti vadāmi; napi aññatra viññāṇā ‘asmī’ti vadāmi.


pli: Api ca me, āvuso, pañcasu upādānakkhandhesu ‘asmī’ti adhigataṁ ‘ayamahamasmī’ti na ca samanupassāmi.


pli: Seyyathāpi, āvuso, uppalassa vā padumassa vā puṇḍarīkassa vā gandho.


pli: Yo nu kho evaṁ vadeyya: ‘pattassa gandho’ti vā ‘vaṇṇassa gandho’ti vā ‘kiñjakkhassa gandho’ti vā sammā nu kho so vadamāno vadeyyā”ti?


pli: “No hetaṁ, āvuso”.


pli: “Yathā kathaṁ, panāvuso, sammā byākaramāno byākareyyā”ti?


pli: “‘Pupphassa gandho’ti kho, āvuso, sammā byākaramāno byākareyyā”ti.


pli: “Evameva khvāhaṁ, āvuso, na rūpaṁ ‘asmī’ti vadāmi, napi aññatra rūpā ‘asmī’ti vadāmi.


pli: na viññāṇaṁ ‘asmī’ti vadāmi, napi aññatra viññāṇā ‘asmī’ti vadāmi.


pli: Kiñcāpi, āvuso, ariyasāvakassa pañcorambhāgiyāni saṁyojanāni pahīnāni bhavanti, atha khvassa hoti: ‘yo ca pañcasu upādānakkhandhesu anusahagato asmīti māno, asmīti chando, asmīti anusayo asamūhato.


pli: So aparena samayena pañcasu upādānakkhandhesu udayabbayānupassī viharati—


pli: iti rūpaṁ, iti rūpassa samudayo, iti rūpassa atthaṅgamo;


pli: iti vedanā …


pli: iti saññā …


pli: iti saṅkhārā …


pli: iti viññāṇaṁ, iti viññāṇassa samudayo, iti viññāṇassa atthaṅgamo’ti.


pli: Tassimesu pañcasu upādānakkhandhesu udayabbayānupassino viharato yopissa hoti pañcasu upādānakkhandhesu anusahagato ‘asmī’ti, māno ‘asmī’ti, chando ‘asmī’ti anusayo asamūhato, sopi samugghātaṁ gacchati.


pli: Seyyathāpi, āvuso, vatthaṁ saṅkiliṭṭhaṁ malaggahitaṁ. Tamenaṁ sāmikā rajakassa anupadajjuṁ.


pli: Tamenaṁ rajako ūse vā khāre vā gomaye vā sammadditvā acche udake vikkhāleti.


pli: Kiñcāpi taṁ hoti vatthaṁ parisuddhaṁ pariyodātaṁ, atha khvassa hoti yeva anusahagato ūsagandho vā khāragandho vā gomayagandho vā asamūhato.


pli: Tamenaṁ rajako sāmikānaṁ deti. Tamenaṁ sāmikā gandhaparibhāvite karaṇḍake nikkhipanti.


pli: Yopissa hoti anusahagato ūsagandho vā khāragandho vā gomayagandho vā asamūhato, sopi samugghātaṁ gacchati.


pli: Evameva kho, āvuso, kiñcāpi ariyasāvakassa pañcorambhāgiyāni saṁyojanāni pahīnāni bhavanti, atha khvassa hoti yeva pañcasu upādānakkhandhesu anusahagato ‘asmī’ti, māno ‘asmī’ti, chando ‘asmī’ti anusayo asamūhato.


pli: So aparena samayena pañcasu upādānakkhandhesu udayabbayānupassī viharati.


pli: ‘Iti rūpaṁ, iti rūpassa samudayo, iti rūpassa atthaṅgamo;


pli: Tassa imesu pañcasu upādānakkhandhesu udayabbayānupassino viharato yopissa hoti pañcasu upādānakkhandhesu anusahagato ‘asmī’ti, māno ‘asmī’ti, chando ‘asmī’ti anusayo asamūhato, sopi samugghātaṁ gacchatī”ti.


pli: Evaṁ vutte, therā bhikkhū āyasmantaṁ khemakaṁ etadavocuṁ:


pli: “na kho mayaṁ āyasmantaṁ khemakaṁ vihesāpekhā pucchimha, api cāyasmā khemako pahosi tassa bhagavato sāsanaṁ vitthārena ācikkhituṁ desetuṁ paññāpetuṁ paṭṭhapetuṁ vivarituṁ vibhajituṁ uttānīkātuṁ.


pli: Tayidaṁ āyasmatā khemakena tassa bhagavato sāsanaṁ vitthārena ācikkhitaṁ desitaṁ paññāpitaṁ paṭṭhapitaṁ vivaritaṁ vibhajitaṁ uttānīkatan”ti.


pli: Idamavoca āyasmā khemako.


pli: Attamanā therā bhikkhū āyasmato khemakassa bhāsitaṁ abhinanduṁ.


pli: Imasmiñca pana veyyākaraṇasmiṁ bhaññamāne saṭṭhimattānaṁ therānaṁ bhikkhūnaṁ anupādāya āsavehi cittāni vimucciṁsu, āyasmato khemakassa cāti.


pli: Sattamaṁ.


title_pli: Saṁyutta Nikāya 22.9 1. Nakulapituvagga

pli: Saṁyutta Nikāya 22.9


pli: 1. Nakulapituvagga


pli: Kālattayaaniccasutta


pli: Sāvatthinidānaṁ.


pli: “Rūpaṁ, bhikkhave, aniccaṁ atītānāgataṁ;


pli: ko pana vādo paccuppannassa.


pli: Evaṁ passaṁ, bhikkhave, sutavā ariyasāvako atītasmiṁ rūpasmiṁ anapekkho hoti;


pli: anāgataṁ rūpaṁ nābhinandati;


pli: paccuppannassa rūpassa nibbidāya virāgāya nirodhāya paṭipanno hoti.


pli: Vedanā aniccā …pe…


pli: saññā aniccā …


pli: saṅkhārā aniccā atītānāgatā;


pli: ko pana vādo paccuppannānaṁ.


pli: Evaṁ passaṁ, bhikkhave, sutavā ariyasāvako atītesu saṅkhāresu anapekkho hoti;


pli: anāgate saṅkhāre nābhinandati;


pli: paccuppannānaṁ saṅkhārānaṁ nibbidāya virāgāya nirodhāya paṭipanno hoti.


pli: Viññāṇaṁ aniccaṁ atītānāgataṁ;


pli: Evaṁ passaṁ, bhikkhave, sutavā ariyasāvako atītasmiṁ viññāṇasmiṁ anapekkho hoti;


pli: anāgataṁ viññāṇaṁ nābhinandati;


pli: paccuppannassa viññāṇassa nibbidāya virāgāya nirodhāya paṭipanno hotī”ti.


pli: Navamaṁ.


title_pli: Saṁyutta Nikāya 22.90 9. Theravagga

pli: Saṁyutta Nikāya 22.90


pli: 9. Theravagga


pli: Channasutta


pli: Ekaṁ samayaṁ sambahulā therā bhikkhū bārāṇasiyaṁ viharanti isipatane migadāye.


pli: Atha kho āyasmā channo sāyanhasamayaṁ paṭisallānā vuṭṭhito avāpuraṇaṁ ādāya vihārena vihāraṁ upasaṅkamitvā there bhikkhū etadavoca:


pli: “ovadantu maṁ āyasmanto therā, anusāsantu maṁ āyasmanto therā, karontu me āyasmanto therā dhammiṁ kathaṁ, yathāhaṁ dhammaṁ passeyyan”ti.


pli: Evaṁ vutte, therā bhikkhū āyasmantaṁ channaṁ etadavocuṁ:


pli: “rūpaṁ kho, āvuso channa, aniccaṁ;


pli: vedanā aniccā;


pli: saññā aniccā;


pli: saṅkhārā aniccā;


pli: viññāṇaṁ aniccaṁ.


pli: Rūpaṁ anattā;


pli: vedanā …


pli: saññā …


pli: saṅkhārā …


pli: viññāṇaṁ anattā.


pli: Sabbe saṅkhārā aniccā;


pli: sabbe dhammā anattā”ti.


pli: Atha kho āyasmato channassa etadahosi:


pli: “mayhampi kho etaṁ evaṁ hoti:


pli: ‘rūpaṁ aniccaṁ, vedanā …


pli: viññāṇaṁ aniccaṁ;


pli: rūpaṁ anattā, vedanā …


pli: Sabbe saṅkhārā aniccā, sabbe dhammā anattā’ti.


pli: Atha ca pana me sabbasaṅkhārasamathe sabbūpadhipaṭinissagge taṇhākkhaye virāge nirodhe nibbāne cittaṁ na pakkhandati nappasīdati na santiṭṭhati nādhimuccati.


pli: Paritassanā upādānaṁ uppajjati;


pli: paccudāvattati mānasaṁ:


pli: ‘atha ko carahi me attā’ti?


pli: Na kho panevaṁ dhammaṁ passato hoti.


pli: Ko nu kho me tathā dhammaṁ deseyya yathāhaṁ dhammaṁ passeyyan”ti.


pli: “ayaṁ kho āyasmā ānando kosambiyaṁ viharati ghositārāme satthu ceva saṁvaṇṇito sambhāvito ca viññūnaṁ sabrahmacārīnaṁ, pahoti ca me āyasmā ānando tathā dhammaṁ desetuṁ yathāhaṁ dhammaṁ passeyyaṁ;


pli: atthi ca me āyasmante ānande tāvatikā vissaṭṭhi.


pli: Yannūnāhaṁ yenāyasmā ānando tenupasaṅkameyyan”ti.


pli: Atha kho āyasmā channo senāsanaṁ saṁsāmetvā pattacīvaramādāya yena kosambī ghositārāmo yenāyasmā ānando tenupasaṅkami; upasaṅkamitvā āyasmatā ānandena saddhiṁ sammodi …pe… ekamantaṁ nisinno kho āyasmā channo āyasmantaṁ ānandaṁ etadavoca:


pli: “Ekamidāhaṁ, āvuso ānanda, samayaṁ bārāṇasiyaṁ viharāmi isipatane migadāye.


pli: Atha khvāhaṁ, āvuso, sāyanhasamayaṁ paṭisallānā vuṭṭhito avāpuraṇaṁ ādāya vihārena vihāraṁ upasaṅkamiṁ;


pli: upasaṅkamitvā there bhikkhū etadavocaṁ:


pli: ‘ovadantu maṁ āyasmanto therā, anusāsantu maṁ āyasmanto therā, karontu me āyasmanto therā dhammiṁ kathaṁ yathāhaṁ dhammaṁ passeyyan’ti.


pli: Evaṁ vutte, maṁ, āvuso, therā bhikkhū etadavocuṁ:


pli: ‘rūpaṁ kho, āvuso channa, aniccaṁ;


pli: vedanā …


pli: saññā …


pli: saṅkhārā …


pli: viññāṇaṁ aniccaṁ;


pli: rūpaṁ anattā …pe…


pli: viññāṇaṁ anattā.


pli: Sabbe saṅkhārā aniccā, sabbe dhammā anattā’ti.


pli: Tassa mayhaṁ, āvuso, etadahosi:


pli: ‘mayhampi kho etaṁ evaṁ hoti—


pli: rūpaṁ aniccaṁ …pe…


pli: viññāṇaṁ aniccaṁ, rūpaṁ anattā, vedanā …


pli: Atha ca pana me sabbasaṅkhārasamathe sabbūpadhipaṭinissagge taṇhākkhaye virāge nirodhe nibbāne cittaṁ na pakkhandati nappasīdati na santiṭṭhati nādhimuccati.


pli: Paritassanā upādānaṁ uppajjati;


pli: paccudāvattati mānasaṁ:


pli: ‘atha ko carahi me attā’ti?


pli: Na kho panevaṁ dhammaṁ passato hoti.


pli: Ko nu kho me tathā dhammaṁ deseyya yathāhaṁ dhammaṁ passeyyanti.


pli: ‘ayaṁ kho āyasmā ānando kosambiyaṁ viharati ghositārāme satthu ceva saṁvaṇṇito sambhāvito ca viññūnaṁ sabrahmacārīnaṁ, pahoti ca me āyasmā ānando tathā dhammaṁ desetuṁ yathāhaṁ dhammaṁ passeyyaṁ.


pli: Atthi ca me āyasmante ānande tāvatikā vissaṭṭhi.


pli: Yannūnāhaṁ yenāyasmā ānando tenupasaṅkameyyan’ti.


pli: Ovadatu maṁ, āyasmā ānando;


pli: anusāsatu maṁ, āyasmā ānando;


pli: karotu me, āyasmā ānando dhammiṁ kathaṁ yathāhaṁ dhammaṁ passeyyan”ti.


pli: “Ettakenapi mayaṁ āyasmato channassa attamanā api nāma taṁ āyasmā channo āvi akāsi khīlaṁ chindi.


pli: Odahāvuso channa, sotaṁ;


pli: bhabbosi dhammaṁ viññātun”ti.


pli: Atha kho āyasmato channassa tāvatakeneva uḷāraṁ pītipāmojjaṁ uppajji:


pli: “bhabbo kirasmi dhammaṁ viññātun”ti.


pli: “Sammukhā metaṁ, āvuso channa, bhagavato sutaṁ, sammukhā paṭiggahitaṁ kaccānagottaṁ bhikkhuṁ ovadantassa—


pli: dvayanissito khvāyaṁ, kaccāna, loko yebhuyyena atthitañceva natthitañca.


pli: Lokasamudayaṁ kho, kaccāna, yathābhūtaṁ sammappaññāya passato yā loke natthitā, sā na hoti.


pli: Lokanirodhaṁ kho, kaccāna, yathābhūtaṁ sammappaññāya passato yā loke atthitā, sā na hoti.


pli: Upayupādānābhinivesavinibandho khvāyaṁ, kaccāna, loko yebhuyyena


pli: taṁ cāyaṁ upayupādānaṁ cetaso adhiṭṭhānābhinivesānusayaṁ na upeti na upādiyati nādhiṭṭhāti ‘attā me’ti.


pli: Dukkhameva uppajjamānaṁ uppajjati, dukkhaṁ nirujjhamānaṁ nirujjhatīti na kaṅkhati na vicikicchati.


pli: Aparappaccayā ñāṇamevassa ettha hoti.


pli: Ettāvatā kho, kaccāna, sammādiṭṭhi hoti.


pli: Sabbamatthīti kho, kaccāna, ayameko anto.


pli: Sabbaṁ natthīti ayaṁ dutiyo anto.


pli: Ete te, kaccāna, ubho ante anupagamma majjhena tathāgato dhammaṁ deseti—


pli: avijjāpaccayā saṅkhārā;


pli: saṅkhārapaccayā viññāṇaṁ …pe…


pli: evametassa kevalassa dukkhakkhandhassa samudayo hoti.


pli: Avijjāya tveva asesavirāganirodhā saṅkhāranirodho …pe…


pli: evametassa kevalassa dukkhakkhandhassa nirodho hotī”ti.


pli: “Evametaṁ, āvuso ānanda, hoti yesaṁ āyasmantānaṁ tādisā sabrahmacārayo anukampakā atthakāmā ovādakā anusāsakā.


pli: Idañca pana me āyasmato ānandassa dhammadesanaṁ sutvā dhammo abhisamito”ti.


pli: Aṭṭhamaṁ.


title_pli: Saṁyutta Nikāya 22.91 9. Theravagga

pli: Saṁyutta Nikāya 22.91


pli: 9. Theravagga


pli: Rāhulasutta


pli: Sāvatthinidānaṁ.


pli: Atha kho āyasmā rāhulo yena bhagavā tenupasaṅkami; upasaṅkamitvā …pe… ekamantaṁ nisinno kho āyasmā rāhulo bhagavantaṁ etadavoca:


pli: “kathaṁ nu kho, bhante, jānato kathaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānānusayā na hontī”ti?


pli: “Yaṁ kiñci, rāhula, rūpaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ rūpaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Yā kāci vedanā …


pli: yā kāci saññā …


pli: ye keci saṅkhārā …


pli: yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā …pe…


pli: sabbaṁ viññāṇaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Evaṁ kho, rāhula, jānato evaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānānusayā na hontī”ti.


pli: Navamaṁ.


title_pli: Saṁyutta Nikāya 22.92 9. Theravagga

pli: Saṁyutta Nikāya 22.92


pli: Dutiyarāhulasutta


pli: Ekamantaṁ nisinno kho āyasmā rāhulo bhagavantaṁ etadavoca:


pli: “kathaṁ nu kho, bhante, jānato kathaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānāpagataṁ mānasaṁ hoti vidhāsamatikkantaṁ santaṁ suvimuttan”ti?


pli: “Yaṁ kiñci, rāhula, rūpaṁ atītānāgatapaccuppannaṁ ajjhattaṁ vā bahiddhā vā …pe… yaṁ dūre santike vā, sabbaṁ rūpaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya disvā anupādā vimutto hoti.


pli: yā kāci saññā …


pli: yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ viññāṇaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya disvā anupādā vimutto hoti.


pli: Evaṁ kho, rāhula, jānato evaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānāpagataṁ mānasaṁ hoti vidhāsamatikkantaṁ santaṁ suvimuttan”ti.


pli: Dasamaṁ.


pli: Theravaggo catuttho.


pli: Tassuddānaṁ


pli: Ānando tisso yamako,


pli: anurādho ca vakkali;


pli: Assaji khemako channo,


pli: rāhulā apare duve.


title_pli: Saṁyutta Nikāya 22.93 10. Pupphavagga

pli: Saṁyutta Nikāya 22.93


pli: 10. Pupphavagga


pli: Nadīsutta


pli: Sāvatthinidānaṁ.


pli: “Seyyathāpi, bhikkhave, nadī pabbateyyā ohārinī dūraṅgamā sīghasotā. Tassā ubhosu tīresu kāsā cepi jātā assu, te naṁ ajjholambeyyuṁ; kusā cepi jātā assu, te naṁ ajjholambeyyuṁ; pabbajā cepi jātā assu, te naṁ ajjholambeyyuṁ; bīraṇā cepi jātā assu, te naṁ ajjholambeyyuṁ; rukkhā cepi jātā assu, te naṁ ajjholambeyyuṁ. Tassā puriso sotena vuyhamāno kāse cepi gaṇheyya, te palujjeyyuṁ. So tatonidānaṁ anayabyasanaṁ āpajjeyya. Kuse cepi gaṇheyya, pabbaje cepi gaṇheyya, bīraṇe cepi gaṇheyya, rukkhe cepi gaṇheyya, te palujjeyyuṁ. So tatonidānaṁ anayabyasanaṁ āpajjeyya.


pli: Evameva kho, bhikkhave, assutavā puthujjano ariyānaṁ adassāvī ariyadhammassa akovido ariyadhamme avinīto, sappurisānaṁ adassāvī sappurisadhammassa akovido sappurisadhamme avinīto


pli: rūpaṁ attato samanupassati, rūpavantaṁ vā attānaṁ; attani vā rūpaṁ, rūpasmiṁ vā attānaṁ.


pli: Tassa taṁ rūpaṁ palujjati.


pli: So tatonidānaṁ anayabyasanaṁ āpajjati.


pli: Vedanaṁ …


pli: saññaṁ …


pli: saṅkhāre …


pli: viññāṇaṁ attato samanupassati, viññāṇavantaṁ vā attānaṁ; attani vā viññāṇaṁ, viññāṇasmiṁ vā attānaṁ.


pli: Tassa taṁ viññāṇaṁ palujjati.


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante”.


pli: …pe…


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Tasmātiha …pe…


pli: evaṁ passaṁ …pe…


pli: nāparaṁ itthattāyāti pajānātī”ti.


pli: Paṭhamaṁ.


title_pli: Saṁyutta Nikāya 22.94 10. Pupphavagga

pli: Saṁyutta Nikāya 22.94


pli: 10. Pupphavagga


pli: Pupphasutta


pli: Sāvatthinidānaṁ.


pli: “Nāhaṁ, bhikkhave, lokena vivadāmi, lokova mayā vivadati.


pli: Na, bhikkhave, dhammavādī kenaci lokasmiṁ vivadati.


pli: Yaṁ, bhikkhave, natthisammataṁ loke paṇḍitānaṁ, ahampi taṁ ‘natthī’ti vadāmi.


pli: Yaṁ, bhikkhave, atthisammataṁ loke paṇḍitānaṁ, ahampi taṁ ‘atthī’ti vadāmi.


pli: Kiñca, bhikkhave, natthisammataṁ loke paṇḍitānaṁ, yamahaṁ ‘natthī’ti vadāmi?


pli: Rūpaṁ, bhikkhave, niccaṁ dhuvaṁ sassataṁ avipariṇāmadhammaṁ natthisammataṁ loke paṇḍitānaṁ; ahampi taṁ ‘natthī’ti vadāmi.


pli: Vedanā …


pli: saññā …


pli: saṅkhārā …


pli: viññāṇaṁ niccaṁ dhuvaṁ sassataṁ avipariṇāmadhammaṁ natthisammataṁ loke paṇḍitānaṁ; ahampi taṁ ‘natthī’ti vadāmi.


pli: Idaṁ kho, bhikkhave, natthisammataṁ loke paṇḍitānaṁ; ahampi taṁ ‘natthī’ti vadāmi.


pli: Kiñca, bhikkhave, atthisammataṁ loke paṇḍitānaṁ, yamahaṁ ‘atthī’ti vadāmi?


pli: Rūpaṁ, bhikkhave, aniccaṁ dukkhaṁ vipariṇāmadhammaṁ atthisammataṁ loke paṇḍitānaṁ; ahampi taṁ ‘atthī’ti vadāmi.


pli: Vedanā aniccā …pe…


pli: viññāṇaṁ aniccaṁ dukkhaṁ vipariṇāmadhammaṁ atthisammataṁ loke paṇḍitānaṁ; ahampi taṁ ‘atthī’ti vadāmi.


pli: Idaṁ kho, bhikkhave, atthisammataṁ loke paṇḍitānaṁ; ahampi taṁ ‘atthī’ti vadāmi.


pli: Atthi, bhikkhave, loke lokadhammo, taṁ tathāgato abhisambujjhati abhisameti;


pli: abhisambujjhitvā abhisametvā taṁ ācikkhati deseti paññapeti paṭṭhapeti vivarati vibhajati uttānīkaroti.


pli: Kiñca, bhikkhave, loke lokadhammo, taṁ tathāgato abhisambujjhati abhisameti, abhisambujjhitvā abhisametvā ācikkhati deseti paññapeti paṭṭhapeti vivarati vibhajati uttānīkaroti?


pli: Rūpaṁ, bhikkhave, loke lokadhammo taṁ tathāgato abhisambujjhati abhisameti.


pli: Abhisambujjhitvā abhisametvā ācikkhati deseti paññapeti paṭṭhapeti vivarati vibhajati uttānīkaroti.


pli: Yo, bhikkhave, tathāgatena evaṁ ācikkhiyamāne desiyamāne paññapiyamāne paṭṭhapiyamāne vivariyamāne vibhajiyamāne uttānīkariyamāne na jānāti na passati tamahaṁ, bhikkhave, bālaṁ puthujjanaṁ andhaṁ acakkhukaṁ ajānantaṁ apassantaṁ kinti karomi.


pli: Vedanā, bhikkhave, loke lokadhammo …pe…


pli: saññā, bhikkhave …


pli: saṅkhārā, bhikkhave …


pli: viññāṇaṁ, bhikkhave, loke lokadhammo taṁ tathāgato abhisambujjhati abhisameti.


pli: Seyyathāpi, bhikkhave, uppalaṁ vā padumaṁ vā puṇḍarīkaṁ vā udake jātaṁ udake saṁvaḍḍhaṁ udakā accuggamma ṭhāti anupalittaṁ udakena;


pli: evameva kho, bhikkhave, tathāgato loke jāto loke saṁvaḍḍho lokaṁ abhibhuyya viharati anupalitto lokenā”ti.


pli: Dutiyaṁ.


title_pli: Saṁyutta Nikāya 22.95 10. Pupphavagga

pli: Saṁyutta Nikāya 22.95


pli: 10. Pupphavagga


pli: Pheṇapiṇḍūpamasutta


pli: Ekaṁ samayaṁ bhagavā ayujjhāyaṁ viharati gaṅgāya nadiyā tīre.


pli: Tatra kho bhagavā bhikkhū āmantesi:


pli: “Seyyathāpi, bhikkhave, ayaṁ gaṅgā nadī mahantaṁ pheṇapiṇḍaṁ āvaheyya. Tamenaṁ cakkhumā puriso passeyya nijjhāyeyya yoniso upaparikkheyya. Tassa taṁ passato nijjhāyato yoniso upaparikkhato rittakaññeva khāyeyya, tucchakaññeva khāyeyya, asārakaññeva khāyeyya. Kiñhi siyā, bhikkhave, pheṇapiṇḍe sāro?


pli: Evameva kho, bhikkhave, yaṁ kiñci rūpaṁ atītānāgatapaccuppannaṁ …pe… yaṁ dūre santike vā taṁ bhikkhu passati nijjhāyati yoniso upaparikkhati. Tassa taṁ passato nijjhāyato yoniso upaparikkhato rittakaññeva khāyati, tucchakaññeva khāyati, asārakaññeva khāyati. Kiñhi siyā, bhikkhave, rūpe sāro?


pli: Seyyathāpi, bhikkhave, saradasamaye thullaphusitake deve vassante udake udakapubbuḷaṁ uppajjati ceva nirujjhati ca. Tamenaṁ cakkhumā puriso passeyya nijjhāyeyya yoniso upaparikkheyya. Tassa taṁ passato nijjhāyato yoniso upaparikkhato rittakaññeva khāyeyya, tucchakaññeva khāyeyya, asārakaññeva khāyeyya. Kiñhi siyā, bhikkhave, udakapubbuḷe sāro?


pli: Evameva kho, bhikkhave, yā kāci vedanā atītānāgatapaccuppannā …pe… yā dūre santike vā taṁ bhikkhu passati nijjhāyati yoniso upaparikkhati. Tassa taṁ passato nijjhāyato yoniso upaparikkhato rittakaññeva khāyati, tucchakaññeva khāyati, asārakaññeva khāyati. Kiñhi siyā, bhikkhave, vedanāya sāro?


pli: Seyyathāpi, bhikkhave, gimhānaṁ pacchime māse ṭhite majjhanhike kāle marīcikā phandati. Tamenaṁ cakkhumā puriso passeyya nijjhāyeyya yoniso upaparikkheyya. Tassa taṁ passato nijjhāyato yoniso upaparikkhato rittakaññeva khāyeyya, tucchakaññeva khāyeyya …pe… kiñhi siyā, bhikkhave, marīcikāya sāro?


pli: Evameva kho, bhikkhave, yā kāci saññā …pe….


pli: Seyyathāpi, bhikkhave, puriso sāratthiko sāragavesī sārapariyesanaṁ caramāno tiṇhaṁ kuṭhāriṁ ādāya vanaṁ paviseyya. So tattha passeyya mahantaṁ kadalikkhandhaṁ ujuṁ navaṁ akukkukajātaṁ. Tamenaṁ mūle chindeyya; mūle chetvā agge chindeyya, agge chetvā pattavaṭṭiṁ vinibbhujeyya. So tassa pattavaṭṭiṁ vinibbhujanto pheggumpi nādhigaccheyya, kuto sāraṁ. Tamenaṁ cakkhumā puriso passeyya nijjhāyeyya yoniso upaparikkheyya. Tassa taṁ passato nijjhāyato yoniso upaparikkhato rittakaññeva khāyeyya, tucchakaññeva khāyeyya, asārakaññeva khāyeyya. Kiñhi siyā, bhikkhave, kadalikkhandhe sāro?


pli: Evameva kho, bhikkhave, ye keci saṅkhārā atītānāgatapaccuppannā …pe… ye dūre santike vā taṁ bhikkhu passati nijjhāyati yoniso upaparikkhati. Tassa taṁ passato nijjhāyato yoniso upaparikkhato rittakaññeva khāyati, tucchakaññeva khāyati, asārakaññeva khāyati. Kiñhi siyā, bhikkhave, saṅkhāresu sāro?


pli: Seyyathāpi, bhikkhave, māyākāro vā māyākārantevāsī vā catumahāpathe māyaṁ vidaṁseyya. Tamenaṁ cakkhumā puriso passeyya nijjhāyeyya yoniso upaparikkheyya. Tassa taṁ passato nijjhāyato yoniso upaparikkhato rittakaññeva khāyeyya, tucchakaññeva khāyeyya, asārakaññeva khāyeyya. Kiñhi siyā, bhikkhave, māyāya sāro?


pli: Evameva kho, bhikkhave, yaṁ kiñci viññāṇaṁ atītānāgatapaccuppannaṁ …pe… yaṁ dūre santike vā, taṁ bhikkhu passati nijjhāyati yoniso upaparikkhati. Tassa taṁ passato nijjhāyato yoniso upaparikkhato rittakaññeva khāyati, tucchakaññeva khāyati, asārakaññeva khāyati. Kiñhi siyā, bhikkhave, viññāṇe sāro?


pli: Evaṁ passaṁ, bhikkhave, sutavā ariyasāvako rūpasmimpi nibbindati, vedanāyapi … saññāyapi … saṅkhāresupi … viññāṇasmimpi nibbindati.


pli: Nibbindaṁ virajjati; virāgā vimuccati. Vimuttasmiṁ vimuttamiti ñāṇaṁ hoti …pe…


pli: nāparaṁ itthattāyāti pajānāti”.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Pheṇapiṇḍūpamaṁ rūpaṁ,


pli: vedanā bubbuḷūpamā;


pli: Marīcikūpamā saññā,


pli: saṅkhārā kadalūpamā;


pli: Māyūpamañca viññāṇaṁ,


pli: desitādiccabandhunā.


pli: Yathā yathā nijjhāyati,


pli: yoniso upaparikkhati;


pli: Rittakaṁ tucchakaṁ hoti,


pli: yo naṁ passati yoniso.


pli: Imañca kāyaṁ ārabbha,


pli: bhūripaññena desitaṁ;


pli: Pahānaṁ tiṇṇaṁ dhammānaṁ,


pli: rūpaṁ passatha chaḍḍitaṁ.


pli: Āyu usmā ca viññāṇaṁ,


pli: yadā kāyaṁ jahantimaṁ;


pli: Apaviddho tadā seti,


pli: parabhattaṁ acetanaṁ.


pli: Etādisāyaṁ santāno,


pli: māyāyaṁ bālalāpinī;


pli: Vadhako esa akkhāto,


pli: sāro ettha na vijjati.


pli: Evaṁ khandhe avekkheyya,


pli: bhikkhu āraddhavīriyo;


pli: Divā vā yadi vā rattiṁ,


pli: sampajāno paṭissato.


pli: Jaheyya sabbasaṁyogaṁ,


pli: kareyya saraṇattano;


pli: Careyyādittasīsova,


pli: patthayaṁ accutaṁ padan”ti.


pli: Tatiyaṁ.


title_pli: Saṁyutta Nikāya 22.96 10. Pupphavagga

pli: Saṁyutta Nikāya 22.96


pli: 10. Pupphavagga


pli: Gomayapiṇḍasutta


pli: Sāvatthinidānaṁ.


pli: Ekamantaṁ nisinno kho so bhikkhu bhagavantaṁ etadavoca:


pli: “atthi nu kho, bhante, kiñci rūpaṁ yaṁ rūpaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati?


pli: Atthi nu kho, bhante, kāci vedanā yā vedanā niccā dhuvā sassatā avipariṇāmadhammā sassatisamaṁ tatheva ṭhassati?


pli: Atthi nu kho, bhante, kāci saññā yā saññā …pe…


pli: atthi nu kho, bhante, keci saṅkhārā ye saṅkhārā niccā dhuvā sassatā avipariṇāmadhammā sassatisamaṁ tatheva ṭhassanti?


pli: Atthi nu kho, bhante, kiñci viññāṇaṁ, yaṁ viññāṇaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassatī”ti?


pli: “Natthi kho, bhikkhu, kiñci rūpaṁ, yaṁ rūpaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati.


pli: Natthi kho, bhikkhu, kāci vedanā …


pli: kāci saññā …


pli: keci saṅkhārā …


pli: kiñci viññāṇaṁ, yaṁ viññāṇaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassatī”ti.


pli: Atha kho bhagavā parittaṁ gomayapiṇḍaṁ pāṇinā gahetvā taṁ bhikkhuṁ etadavoca:


pli: “ettakopi kho, bhikkhu, attabhāvapaṭilābho natthi nicco dhuvo sassato avipariṇāmadhammo sassatisamaṁ tatheva ṭhassati.


pli: Ettako cepi, bhikkhu, attabhāvapaṭilābho abhavissa nicco dhuvo sassato avipariṇāmadhammo, nayidaṁ brahmacariyavāso paññāyetha sammā dukkhakkhayāya.


pli: Yasmā ca kho, bhikkhu, ettakopi attabhāvapaṭilābho natthi nicco dhuvo sassato avipariṇāmadhammo, tasmā brahmacariyavāso paññāyati sammā dukkhakkhayāya.


pli: Bhūtapubbāhaṁ, bhikkhu, rājā ahosiṁ khattiyo muddhāvasitto.


pli: Tassa mayhaṁ, bhikkhu, rañño sato khattiyassa muddhāvasittassa caturāsītinagarasahassāni ahesuṁ kusāvatīrājadhānippamukhāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītipāsādasahassāni ahesuṁ dhammapāsādappamukhāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītikūṭāgārasahassāni ahesuṁ mahābyūhakūṭāgārappamukhāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītipallaṅkasahassāni ahesuṁ dantamayāni sāramayāni sovaṇṇamayāni goṇakatthatāni paṭikatthatāni paṭalikatthatāni kadalimigapavarapaccattharaṇāni sauttaracchadāni ubhatolohitakūpadhānāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītināgasahassāni ahesuṁ sovaṇṇālaṅkārāni sovaṇṇaddhajāni hemajālapaṭicchannāni uposathanāgarājappamukhāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītiassasahassāni ahesuṁ sovaṇṇālaṅkārāni sovaṇṇaddhajāni hemajālapaṭicchannāni valāhakaassarājappamukhāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītirathasahassāni ahesuṁ sovaṇṇālaṅkārāni sovaṇṇaddhajāni hemajālapaṭicchannāni vejayantarathappamukhāni.


pli: Tassa mayhaṁ, bhikkhu, rañño sato khattiyassa muddhāvasittassa caturāsītimaṇisahassāni ahesuṁ maṇiratanappamukhāni.


pli: Tassa mayhaṁ, bhikkhu …pe… caturāsītiitthisahassāni ahesuṁ subhaddādevippamukhāni.


pli: Tassa mayhaṁ, bhikkhu …pe… caturāsītikhattiyasahassāni ahesuṁ anuyantāni pariṇāyakaratanappamukhāni.


pli: Tassa mayhaṁ, bhikkhu …pe… caturāsītidhenusahassāni ahesuṁ dukūlasandānāni kaṁsūpadhāraṇāni.


pli: Tassa mayhaṁ, bhikkhu …pe… caturāsītivatthakoṭisahassāni ahesuṁ khomasukhumāni koseyyasukhumāni kambalasukhumāni kappāsikasukhumāni.


pli: Tassa mayhaṁ, bhikkhu …pe… caturāsītithālipākasahassāni ahesuṁ; sāyaṁ pātaṁ bhattābhihāro abhihariyittha.


pli: Tesaṁ kho pana, bhikkhu, caturāsītiyā nagarasahassānaṁ ekaññeva taṁ nagaraṁ hoti yamahaṁ tena samayena ajjhāvasāmi—kusāvatī rājadhānī.


pli: Tesaṁ kho pana, bhikkhu, caturāsītiyā pāsādasahassānaṁ ekoyeva so pāsādo hoti yamahaṁ tena samayena ajjhāvasāmi—dhammo pāsādo.


pli: Tesaṁ kho pana, bhikkhu, caturāsītiyā kūṭāgārasahassānaṁ ekaññeva taṁ kūṭāgāraṁ hoti yamahaṁ tena samayena ajjhāvasāmi—mahābyūhaṁ kūṭāgāraṁ.


pli: Tesaṁ kho pana, bhikkhu, caturāsītiyā pallaṅkasahassānaṁ ekoyeva so pallaṅko hoti yamahaṁ tena samayena paribhuñjāmi—dantamayo vā sāramayo vā sovaṇṇamayo vā rūpiyamayo vā.


pli: Tesaṁ kho pana, bhikkhu, caturāsītiyā nāgasahassānaṁ ekoyeva so nāgo hoti yamahaṁ tena samayena abhiruhāmi—uposatho nāgarājā.


pli: Tesaṁ kho pana, bhikkhu, caturāsītiyā assasahassānaṁ ekoyeva so asso hoti yamahaṁ tena samayena abhiruhāmi—valāhako assarājā.


pli: Tesaṁ kho pana, bhikkhu, caturāsītiyā rathasahassānaṁ ekoyeva so ratho hoti yamahaṁ tena samayena abhiruhāmi—vejayanto ratho.


pli: Tesaṁ kho pana, bhikkhu, caturāsītiyā itthisahassānaṁ ekāyeva sā itthī hoti yā maṁ tena samayena paccupaṭṭhāti—khattiyānī vā velāmikā vā.


pli: Tesaṁ kho pana, bhikkhu, caturāsītiyā vatthakoṭisahassānaṁ ekaññeva taṁ vatthayugaṁ hoti yamahaṁ tena samayena paridahāmi—khomasukhumaṁ vā koseyyasukhumaṁ vā kambalasukhumaṁ vā kappāsikasukhumaṁ vā.


pli: Tesaṁ kho pana, bhikkhu, caturāsītiyā thālipākasahassānaṁ ekoyeva so thālipāko hoti yato nāḷikodanaparamaṁ bhuñjāmi tadupiyañca sūpeyyaṁ.


pli: Iti kho, bhikkhu, sabbe te saṅkhārā atītā niruddhā vipariṇatā.


pli: Evaṁ aniccā kho, bhikkhu, saṅkhārā.


pli: Evaṁ addhuvā kho, bhikkhu, saṅkhārā.


pli: Evaṁ anassāsikā kho, bhikkhu, saṅkhārā.


pli: Yāvañcidaṁ, bhikkhu, alameva sabbasaṅkhāresu nibbindituṁ, alaṁ virajjituṁ, alaṁ vimuccitun”ti.


pli: Catutthaṁ.


title_pli: Saṁyutta Nikāya 22.97 10. Pupphavagga

pli: Saṁyutta Nikāya 22.97


pli: 10. Pupphavagga


pli: Nakhasikhāsutta


pli: Sāvatthinidānaṁ.


pli: Ekamantaṁ nisinno kho so bhikkhu bhagavantaṁ etadavoca:


pli: “atthi nu kho, bhante, kiñci rūpaṁ yaṁ rūpaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati?


pli: Atthi nu kho, bhante, kāci vedanā yā vedanā niccā dhuvā sassatā avipariṇāmadhammā sassatisamaṁ tatheva ṭhassati?


pli: Atthi nu kho, bhante, kāci saññā …pe…


pli: keci saṅkhārā, ye saṅkhārā niccā dhuvā sassatā avipariṇāmadhammā sassatisamaṁ tatheva ṭhassanti?


pli: Atthi nu kho, bhante, kiñci viññāṇaṁ, yaṁ viññāṇaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassatī”ti?


pli: “Natthi kho, bhikkhu, kiñci rūpaṁ, yaṁ rūpaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati.


pli: Natthi kho, bhikkhu, kāci vedanā …


pli: kāci saññā …


pli: keci saṅkhārā …pe…


pli: kiñci viññāṇaṁ, yaṁ viññāṇaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassatī”ti.


pli: Atha kho bhagavā parittaṁ nakhasikhāyaṁ paṁsuṁ āropetvā taṁ bhikkhuṁ etadavoca:


pli: “ettakampi kho, bhikkhu, rūpaṁ natthi niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati.


pli: Ettakañcepi, bhikkhu, rūpaṁ abhavissa niccaṁ dhuvaṁ sassataṁ avipariṇāmadhammaṁ, nayidaṁ brahmacariyavāso paññāyetha sammā dukkhakkhayāya.


pli: Yasmā ca kho, bhikkhu, ettakampi rūpaṁ natthi niccaṁ dhuvaṁ sassataṁ avipariṇāmadhammaṁ, tasmā brahmacariyavāso paññāyati sammā dukkhakkhayāya”.


pli: Ettakāpi kho, bhikkhu, vedanā natthi niccā dhuvā sassatā avipariṇāmadhammā sassatisamaṁ tatheva ṭhassati.


pli: Ettakā cepi, bhikkhu, vedanā abhavissa niccā dhuvā sassatā avipariṇāmadhammā, na yidaṁ brahmacariyavāso paññāyetha sammā dukkhakkhayāya.


pli: Yasmā ca kho, bhikkhu, ettakāpi vedanā natthi niccā dhuvā sassatā avipariṇāmadhammā, tasmā brahmacariyavāso paññāyati sammā dukkhakkhayāya.


pli: Ettakāpi kho, bhikkhu, saññā natthi …pe…


pli: ettakāpi kho, bhikkhu, saṅkhārā natthi niccā dhuvā sassatā avipariṇāmadhammā sassatisamaṁ tatheva ṭhassanti.


pli: Ettakā cepi, bhikkhu, saṅkhārā abhavissaṁsu niccā dhuvā sassatā avipariṇāmadhammā, na yidaṁ brahmacariyavāso paññāyetha sammā dukkhakkhayāya.


pli: Yasmā ca kho, bhikkhu, ettakāpi saṅkhārā natthi niccā dhuvā sassatā avipariṇāmadhammā, tasmā brahmacariyavāso paññāyati sammā dukkhakkhayāya.


pli: Ettakampi kho, bhikkhu, viññāṇaṁ natthi niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati.


pli: Ettakampi kho, bhikkhu, viññāṇaṁ abhavissa niccaṁ dhuvaṁ sassataṁ avipariṇāmadhammaṁ, na yidaṁ brahmacariyavāso paññāyetha sammā dukkhakkhayāya.


pli: Yasmā ca kho, bhikkhu, ettakampi viññāṇaṁ natthi niccaṁ dhuvaṁ sassataṁ avipariṇāmadhammaṁ, tasmā brahmacariyavāso paññāyati sammā dukkhakkhayāya.


pli: Taṁ kiṁ maññasi, bhikkhu,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: “tasmātiha …pe…


pli: evaṁ passaṁ …pe…


pli: nāparaṁ itthattāyāti pajānātī”ti.


pli: Pañcamaṁ.


title_pli: Saṁyutta Nikāya 22.98 10. Pupphavagga

pli: Saṁyutta Nikāya 22.98


pli: 10. Pupphavagga


pli: Suddhikasutta


pli: Sāvatthinidānaṁ.


pli: Ekamantaṁ nisinno kho so bhikkhu bhagavantaṁ etadavoca:


pli: “atthi nu kho, bhante, kiñci rūpaṁ, yaṁ rūpaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati?


pli: Atthi nu kho, bhante, kāci vedanā …pe…


pli: kāci saññā …


pli: keci saṅkhārā …


pli: kiñci viññāṇaṁ, yaṁ viññāṇaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassatī”ti?


pli: “Natthi kho, bhikkhu, kiñci rūpaṁ yaṁ rūpaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassati.


pli: Natthi kho, bhikkhu, kāci vedanā …


pli: kiñci viññāṇaṁ, yaṁ viññāṇaṁ niccaṁ dhuvaṁ sassataṁ avipariṇāmadhammaṁ sassatisamaṁ tatheva ṭhassatī”ti.


pli: Chaṭṭhaṁ.


title_pli: Saṁyutta Nikāya 22.99 10. Pupphavagga

pli: Saṁyutta Nikāya 22.99


pli: Gaddulabaddhasutta


pli: “Anamataggoyaṁ, bhikkhave, saṁsāro.


pli: Pubbā koṭi na paññāyati avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ.


pli: Hoti so, bhikkhave, samayo yaṁ mahāsamuddo ussussati visussati na bhavati;


pli: na tvevāhaṁ, bhikkhave, avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsarataṁ dukkhassa antakiriyaṁ vadāmi.


pli: Hoti so, bhikkhave, samayo yaṁ sineru pabbatarājā ḍayhati vinassati na bhavati;


pli: Hoti so, bhikkhave, samayo yaṁ mahāpathavī ḍayhati vinassati na bhavati;


pli: Seyyathāpi, bhikkhave, sā gaddulabaddho daḷhe khīle vā thambhe vā upanibaddho tameva khīlaṁ vā thambhaṁ vā anuparidhāvati anuparivattati;


pli: evameva kho, bhikkhave, assutavā puthujjano ariyānaṁ adassāvī …pe…


pli: sappurisadhamme avinīto rūpaṁ attato samanupassati …pe…


pli: vedanaṁ attato samanupassati …


pli: saññaṁ attato samanupassati …


pli: saṅkhāre attato samanupassati …


pli: viññāṇaṁ attato samanupassati, viññāṇavantaṁ vā attānaṁ; attani vā viññāṇaṁ, viññāṇasmiṁ vā attānaṁ.


pli: So rūpaññeva anuparidhāvati anuparivattati, vedanaññeva …pe… saññaññeva … saṅkhāreyeva … viññāṇaññeva anuparidhāvati anuparivattati.


pli: So rūpaṁ anuparidhāvaṁ anuparivattaṁ, vedanaṁ …pe… saññaṁ … saṅkhāre … viññāṇaṁ anuparidhāvaṁ anuparivattaṁ, na parimuccati rūpamhā, na parimuccati vedanāya, na parimuccati saññāya, na parimuccati saṅkhārehi, na parimuccati viññāṇamhā, na parimuccati jātiyā jarāmaraṇena sokehi paridevehi dukkhehi domanassehi upāyāsehi.


pli: ‘Na parimuccati dukkhasmā’ti vadāmi.


pli: Sutavā ca kho, bhikkhave, ariyasāvako ariyānaṁ dassāvī …pe… sappurisadhamme suvinīto,


pli: na rūpaṁ attato samanupassati …pe…


pli: na vedanaṁ …


pli: na saññaṁ …


pli: na saṅkhāre …


pli: na viññāṇaṁ attato samanupassati, na viññāṇavantaṁ vā attānaṁ; na attani vā viññāṇaṁ, na viññāṇasmiṁ vā attānaṁ.


pli: So rūpaṁ nānuparidhāvati nānuparivattati, vedanaṁ … saññaṁ … saṅkhāre … viññāṇaṁ nānuparidhāvati nānuparivattati.


pli: So rūpaṁ ananuparidhāvaṁ ananuparivattaṁ, vedanaṁ … saññaṁ … saṅkhāre … viññāṇaṁ ananuparidhāvaṁ ananuparivattaṁ; parimuccati rūpamhā, parimuccati vedanāya, parimuccati saññāya, parimuccati saṅkhārehi, parimuccati viññāṇamhā, parimuccati jātiyā jarāmaraṇena sokehi paridevehi dukkhehi domanassehi upāyāsehi.


pli: ‘Parimuccati dukkhasmā’ti vadāmī”ti.


pli: Sattamaṁ.


title_pli: Saṁyutta Nikāya 23.1 1. Paṭhamamāravagga

pli: Saṁyutta Nikāya 23.1


pli: 1. Paṭhamamāravagga


pli: Mārasutta


pli: Sāvatthinidānaṁ.


pli: Atha kho āyasmā rādho yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā rādho bhagavantaṁ etadavoca:


pli: “‘Māro, māro’ti, bhante, vuccati.


pli: Kittāvatā nu kho, bhante, māro”ti?


pli: “Rūpe kho, rādha, sati māro vā assa māretā vā yo vā pana mīyati.


pli: Tasmātiha tvaṁ, rādha, rūpaṁ māroti passa, māretāti passa, mīyatīti passa, rogoti passa, gaṇḍoti passa, sallanti passa, aghanti passa, aghabhūtanti passa.


pli: Ye naṁ evaṁ passanti te sammā passanti.


pli: Vedanāya sati …


pli: saññāya sati …


pli: saṅkhāresu sati …


pli: viññāṇe sati māro vā assa māretā vā yo vā pana mīyati.


pli: Tasmātiha tvaṁ, rādha, viññāṇaṁ māroti passa, māretāti passa, mīyatīti passa, rogoti passa, gaṇḍoti passa, sallanti passa, aghanti passa, aghabhūtanti passa.


pli: Ye naṁ evaṁ passanti, te sammā passantī”ti.


pli: “Sammādassanaṁ pana, bhante, kimatthiyan”ti?


pli: “Sammādassanaṁ kho, rādha, nibbidatthaṁ”.


pli: “Nibbidā pana, bhante, kimatthiyā”ti?


pli: “Nibbidā kho, rādha, virāgatthā”.


pli: “Virāgo pana, bhante, kimatthiyo”ti?


pli: “Virāgo kho, rādha, vimuttattho”.


pli: “Vimutti pana, bhante, kimatthiyā”ti?


pli: “Vimutti kho, rādha, nibbānatthā”.


pli: “Nibbānaṁ pana, bhante, kimatthiyan”ti?


pli: “Accayāsi, rādha, pañhaṁ, nāsakkhi pañhassa pariyantaṁ gahetuṁ.


pli: Nibbānogadhañhi, rādha, brahmacariyaṁ vussati, nibbānaparāyanaṁ nibbānapariyosānan”ti.


pli: Paṭhamaṁ.


title_pli: Saṁyutta Nikāya 23.10 1. Paṭhamamāravagga

pli: Saṁyutta Nikāya 23.10


pli: 1. Paṭhamamāravagga


pli: Dutiyachandarāgasutta


pli: Sāvatthinidānaṁ.


pli: Ekamantaṁ nisinnaṁ kho āyasmantaṁ rādhaṁ bhagavā etadavoca:


pli: “rūpe kho, rādha, yo chando yo rāgo yā nandī yā taṇhā ye upayupādānā cetaso adhiṭṭhānābhinivesānusayā, te pajahatha.


pli: Evaṁ taṁ rūpaṁ pahīnaṁ bhavissati ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Vedanāya yo chando yo rāgo yā nandī yā taṇhā ye upayupādānā cetaso adhiṭṭhānābhinivesānusayā, te pajahatha.


pli: Evaṁ sā vedanā pahīnā bhavissati ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Saññāya …


pli: saṅkhāresu yo chando yo rāgo yā nandī yā taṇhā ye upayupādānā cetaso adhiṭṭhānābhinivesānusayā, te pajahatha.


pli: Evaṁ te saṅkhārā pahīnā bhavissanti ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Viññāṇe yo chando yo rāgo yā nandī yā taṇhā ye upayupādānā cetaso adhiṭṭhānābhinivesānusayā, te pajahatha.


pli: Evaṁ taṁ viññāṇaṁ pahīnaṁ bhavissati ucchinnamūlaṁ tālāvatthukataṁ anabhāvaṅkataṁ āyatiṁ anuppādadhamman”ti.


pli: Dasamaṁ.


pli: Rādhasaṁyuttassa paṭhamamāravaggo.


pli: Tassuddānaṁ


pli: Māro satto bhavanetti,


pli: pariññeyyā samaṇā duve;


pli: Sotāpanno arahā ca,


pli: chandarāgāpare duveti.


title_pli: Saṁyutta Nikāya 23.11 2. Dutiyamāravagga

pli: Saṁyutta Nikāya 23.11


pli: 2. Dutiyamāravagga


pli: Mārasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘māro, māro’ti, bhante, vuccati.


pli: Katamo nu kho, bhante, māro”ti?


pli: “Rūpaṁ kho, rādha, māro, vedanā māro, saññā māro, saṅkhārā māro, viññāṇaṁ māro.


pli: Evaṁ passaṁ, rādha, sutavā ariyasāvako rūpasmimpi nibbindati, vedanāyapi nibbindati, saññāyapi nibbindati, saṅkhāresupi nibbindati, viññāṇasmimpi nibbindati.


pli: Nibbindaṁ virajjati; virāgā vimuccati. Vimuttasmiṁ vimuttamiti ñāṇaṁ hoti.


pli: ‘Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā’ti pajānātī”ti.


pli: Paṭhamaṁ.


title_pli: Saṁyutta Nikāya 23.12 2. Dutiyamāravagga

pli: Saṁyutta Nikāya 23.12


pli: Māradhammasutta


pli: “‘māradhammo, māradhammo’ti, bhante, vuccati.


pli: Katamo nu kho, bhante, māradhammo”ti?


pli: “Rūpaṁ kho, rādha, māradhammo, vedanā māradhammo, saññā māradhammo, saṅkhārā māradhammo, viññāṇaṁ māradhammo.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Dutiyaṁ.


title_pli: Saṁyutta Nikāya 23.13 2. Dutiyamāravagga

pli: Saṁyutta Nikāya 23.13


pli: 2. Dutiyamāravagga


pli: Aniccasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘aniccaṁ, aniccan’ti, bhante, vuccati.


pli: Katamaṁ nu kho, bhante, aniccan”ti?


pli: “Rūpaṁ kho, rādha, aniccaṁ, vedanā aniccā, saññā aniccā, saṅkhārā aniccā, viññāṇaṁ aniccaṁ.


pli: Tatiyaṁ.


title_pli: Saṁyutta Nikāya 23.14 2. Dutiyamāravagga

pli: Saṁyutta Nikāya 23.14


pli: Aniccadhammasutta


pli: “‘aniccadhammo, aniccadhammo’ti, bhante, vuccati.


pli: Katamo nu kho, bhante, aniccadhammo”ti?


pli: “Rūpaṁ kho, rādha, aniccadhammo, vedanā aniccadhammo, saññā aniccadhammo, saṅkhārā aniccadhammo, viññāṇaṁ aniccadhammo.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Catutthaṁ.


title_pli: Saṁyutta Nikāya 23.15 2. Dutiyamāravagga

pli: Saṁyutta Nikāya 23.15


pli: 2. Dutiyamāravagga


pli: Dukkhasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘dukkhaṁ, dukkhan’ti, bhante, vuccati.


pli: Katamaṁ nu kho, bhante, dukkhan”ti?


pli: “Rūpaṁ kho, rādha, dukkhaṁ, vedanā dukkhā, saññā dukkhā, saṅkhārā dukkhā, viññāṇaṁ dukkhaṁ.


pli: Pañcamaṁ.


title_pli: Saṁyutta Nikāya 23.16 2. Dutiyamāravagga

pli: Saṁyutta Nikāya 23.16


pli: Dukkhadhammasutta


pli: “‘dukkhadhammo, dukkhadhammo’ti, bhante, vuccati.


pli: Katamo nu kho, bhante, dukkhadhammo”ti?


pli: “Rūpaṁ kho, rādha, dukkhadhammo, vedanā dukkhadhammo, saññā dukkhadhammo, saṅkhārā dukkhadhammo, viññāṇaṁ dukkhadhammo.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Chaṭṭhaṁ.


title_pli: Saṁyutta Nikāya 23.17 2. Dutiyamāravagga

pli: Saṁyutta Nikāya 23.17


pli: 2. Dutiyamāravagga


pli: Anattasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘anattā, anattā’ti, bhante, vuccati.


pli: Katamo nu kho, bhante, anattā”ti?


pli: “Rūpaṁ kho, rādha, anattā, vedanā anattā, saññā anattā, saṅkhārā anattā, viññāṇaṁ anattā.


pli: Sattamaṁ.


title_pli: Saṁyutta Nikāya 23.18 2. Dutiyamāravagga

pli: Saṁyutta Nikāya 23.18


pli: Anattadhammasutta


pli: “‘anattadhammo, anattadhammo’ti, bhante, vuccati.


pli: Katamo nu kho, bhante, anattadhammo”ti?


pli: “Rūpaṁ kho, rādha, anattadhammo, vedanā anattadhammo, saññā anattadhammo, saṅkhārā anattadhammo, viññāṇaṁ anattadhammo.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Aṭṭhamaṁ.


title_pli: Saṁyutta Nikāya 23.19 2. Dutiyamāravagga

pli: Saṁyutta Nikāya 23.19


pli: 2. Dutiyamāravagga


pli: Khayadhammasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘khayadhammo, khayadhammo’ti, bhante, vuccati.


pli: Katamo nu kho, bhante, khayadhammo”ti?


pli: “Rūpaṁ kho, rādha, khayadhammo, vedanā khayadhammo, saññā khayadhammo, saṅkhārā khayadhammo, viññāṇaṁ khayadhammo.


pli: Navamaṁ.


title_pli: Saṁyutta Nikāya 23.2 1. Paṭhamamāravagga

pli: Saṁyutta Nikāya 23.2


pli: 1. Paṭhamamāravagga


pli: Sattasutta


pli: “‘satto, satto’ti, bhante, vuccati.


pli: Kittāvatā nu kho, bhante, sattoti vuccatī”ti?


pli: “Rūpe kho, rādha, yo chando yo rāgo yā nandī yā taṇhā, tatra satto, tatra visatto, tasmā sattoti vuccati.


pli: Vedanāya …


pli: saññāya …


pli: saṅkhāresu …


pli: viññāṇe yo chando yo rāgo yā nandī yā taṇhā, tatra satto, tatra visatto, tasmā sattoti vuccati.


pli: Seyyathāpi, rādha, kumārakā vā kumārikāyo vā paṁsvāgārakehi kīḷanti.


pli: Yāvakīvañca tesu paṁsvāgārakesu avigatarāgā honti avigatacchandā avigatapemā avigatapipāsā avigatapariḷāhā avigatataṇhā, tāva tāni paṁsvāgārakāni allīyanti keḷāyanti dhanāyanti mamāyanti.


pli: Yato ca kho, rādha, kumārakā vā kumārikāyo vā tesu paṁsvāgārakesu vigatarāgā honti vigatacchandā vigatapemā vigatapipāsā vigatapariḷāhā vigatataṇhā, atha kho tāni paṁsvāgārakāni hatthehi ca pādehi ca vikiranti vidhamanti viddhaṁsenti vikīḷaniyaṁ karonti.


pli: Evameva kho, rādha, tumhepi rūpaṁ vikiratha vidhamatha viddhaṁsetha vikīḷaniyaṁ karotha taṇhākkhayāya paṭipajjatha.


pli: Vedanaṁ vikiratha vidhamatha viddhaṁsetha vikīḷaniyaṁ karotha taṇhākkhayāya paṭipajjatha.


pli: Saññaṁ …


pli: saṅkhāre vikiratha vidhamatha viddhaṁsetha vikīḷaniyaṁ karotha taṇhākkhayāya paṭipajjatha.


pli: Viññāṇaṁ vikiratha vidhamatha viddhaṁsetha vikīḷaniyaṁ karotha taṇhākkhayāya paṭipajjatha.


pli: Taṇhākkhayo hi, rādha, nibbānan”ti.


pli: Dutiyaṁ.


title_pli: Saṁyutta Nikāya 23.20 2. Dutiyamāravagga

pli: Saṁyutta Nikāya 23.20


pli: 2. Dutiyamāravagga


pli: Vayadhammasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘vayadhammo, vayadhammo’ti, bhante, vuccati.


pli: Katamo nu kho, bhante, vayadhammo”ti?


pli: “Rūpaṁ kho, rādha, vayadhammo, vedanā vayadhammo, saññā vayadhammo, saṅkhārā vayadhammo, viññāṇaṁ vayadhammo.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Dasamaṁ.


title_pli: Saṁyutta Nikāya 23.21 2. Dutiyamāravagga

pli: Saṁyutta Nikāya 23.21


pli: Samudayadhammasutta


pli: “‘samudayadhammo, samudayadhammo’ti, bhante, vuccati.


pli: Katamo nu kho, bhante, samudayadhammo”ti?


pli: “Rūpaṁ kho, rādha, samudayadhammo, vedanā samudayadhammo, saññā samudayadhammo, saṅkhārā samudayadhammo, viññāṇaṁ samudayadhammo.


pli: Ekādasamaṁ.


title_pli: Saṁyutta Nikāya 23.22 2. Dutiyamāravagga

pli: Saṁyutta Nikāya 23.22


pli: 2. Dutiyamāravagga


pli: Nirodhadhammasutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘nirodhadhammo, nirodhadhammo’ti, bhante, vuccati.


pli: Katamo nu kho, bhante, nirodhadhammo”ti?


pli: “Rūpaṁ kho, rādha, nirodhadhammo, vedanā nirodhadhammo, saññā nirodhadhammo, saṅkhārā nirodhadhammo, viññāṇaṁ nirodhadhammo.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Dvādasamaṁ.


pli: Dutiyamāravaggo.


pli: Tassuddānaṁ


pli: Māro ca māradhammo ca,


pli: Aniccena apare duve;


pli: Dukkhena ca duve vuttā,


pli: Anattena tatheva ca;


pli: Khayavayasamudayaṁ,


pli: Nirodhadhammena dvādasāti.


title_pli: Saṁyutta Nikāya 23.23–33 3. Āyācanavagga

pli: Saṁyutta Nikāya 23.23–33


pli: 3. Āyācanavagga


pli: Mārādisuttaekādasaka


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Yo kho, rādha, māro; tatra te chando pahātabbo, rāgo pahātabbo, chandarāgo pahātabbo.


pli: Ko ca, rādha, māro?


pli: Rūpaṁ kho, rādha, māro; tatra te chando pahātabbo, rāgo pahātabbo, chandarāgo pahātabbo.


pli: Vedanā māro; tatra te chando pahātabbo …pe…


pli: saññā māro; tatra te chando pahātabbo …pe…


pli: saṅkhārā māro; tatra te chando pahātabbo …pe…


pli: viññāṇaṁ māro; tatra te chando pahātabbo …pe…


pli: yo kho, rādha, māro; tatra te chando pahātabbo, rāgo pahātabbo, chandarāgo pahātabbo”ti.


title_pli: “Yo kho, rādha, māradhammo; tatra te chando pahātabbo, rāgo pahātabbo, chandarāgo pahātabbo …pe….


title_pli: “Yaṁ kho, rādha, aniccaṁ …pe….

pli: “Yaṁ kho, rādha, aniccaṁ …pe….


title_pli: “Yo kho, rādha, aniccadhammo …pe….

pli: “Yo kho, rādha, aniccadhammo …pe….


title_pli: “Yaṁ kho, rādha, dukkhaṁ …pe….

pli: “Yaṁ kho, rādha, dukkhaṁ …pe….


title_pli: “Yo kho, rādha, dukkhadhammo …pe….

pli: “Yo kho, rādha, dukkhadhammo …pe….


title_pli: “Yo kho, rādha, anattā …pe….

pli: “Yo kho, rādha, anattā …pe….


title_pli: Saṁyutta Nikāya 23.3 1. Paṭhamamāravagga

pli: Saṁyutta Nikāya 23.3


pli: 1. Paṭhamamāravagga


pli: Bhavanettisutta


pli: Sāvatthinidānaṁ.


pli: Ekamantaṁ nisinno kho āyasmā rādho bhagavantaṁ etadavoca:


pli: “‘bhavanettinirodho, bhavanettinirodho’ti, bhante, vuccati.


pli: Katamā nu kho, bhante, bhavanetti, katamo bhavanettinirodho”ti?


pli: “Rūpe kho, rādha, yo chando yo rāgo yā nandī yā taṇhā ye upayupādānā cetaso adhiṭṭhānābhinivesānusayā—


pli: ayaṁ vuccati bhavanetti.


pli: Tesaṁ nirodho bhavanettinirodho.


pli: Vedanāya …


pli: saññāya …


pli: saṅkhāresu …


pli: viññāṇe yo chando …pe… adhiṭṭhānābhinivesānusayā—


pli: Tesaṁ nirodho bhavanettinirodho”ti.


pli: Tatiyaṁ.


title_pli: “Yo kho, rādha, anattadhammo …pe….

pli: “Yo kho, rādha, anattadhammo …pe….


title_pli: “Yo kho, rādha, khayadhammo …pe….

pli: “Yo kho, rādha, khayadhammo …pe….


title_pli: “Yo kho, rādha, vayadhammo …pe….

pli: “Yo kho, rādha, vayadhammo …pe….


title_pli: “Yo kho, rādha, samudayadhammo; tatra te chando pahātabbo, rāgo pahātabbo, chandarāgo pahātabbo …pe….


title_pli: Saṁyutta Nikāya 23.34 3. Āyācanavagga

pli: Saṁyutta Nikāya 23.34


pli: 3. Āyācanavagga


pli: Nirodhadhammasutta


pli: Sāvatthinidānaṁ.


pli: Āyasmā rādho bhagavantaṁ etadavoca:


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Yo kho, rādha, nirodhadhammo; tatra te chando pahātabbo, rāgo pahātabbo, chandarāgo pahātabbo.


pli: Ko ca, rādha, nirodhadhammo?


pli: Rūpaṁ kho, rādha, nirodhadhammo; tatra te chando pahātabbo …pe…


pli: vedanā nirodhadhammo; tatra te chando pahātabbo …pe…


pli: saññā nirodhadhammo; tatra te chando pahātabbo …pe…


pli: saṅkhārā nirodhadhammo; tatra te chando pahātabbo …pe…


pli: viññāṇaṁ nirodhadhammo; tatra te chando pahātabbo …pe…


pli: yo kho, rādha, nirodhadhammo; tatra te chando pahātabbo, rāgo pahātabbo, chandarāgo pahātabbo”ti.


pli: Āyācanavaggo tatiyo.


pli: Tassuddānaṁ


pli: Māro ca māradhammo ca,


pli: Aniccena apare duve;


pli: Dukkhena ca duve vuttā,


pli: Anattena tatheva ca;


pli: Khayavayasamudayaṁ,


pli: Nirodhadhammena dvādasāti.


title_pli: Saṁyutta Nikāya 23.35–45 4. Upanisinnavagga

pli: Saṁyutta Nikāya 23.35–45


pli: 4. Upanisinnavagga


pli: Mārādisuttaekādasaka


pli: Sāvatthinidānaṁ.


pli: Ekamantaṁ nisinnaṁ kho āyasmantaṁ rādhaṁ bhagavā etadavoca:


pli: “yo kho, rādha, māro; tatra te chando pahātabbo, rāgo pahātabbo, chandarāgo pahātabbo.


pli: Ko ca, rādha, māro?


pli: Rūpaṁ kho, rādha, māro; tatra te chando pahātabbo …pe…


pli: viññāṇaṁ māro; tatra te chando pahātabbo …pe…


pli: yo kho, rādha, māro; tatra te chando pahātabbo, rāgo pahātabbo, chandarāgo pahātabbo”ti.


pli: “Yo kho, rādha, māradhammo; tatra te chando pahātabbo, rāgo pahātabbo, chandarāgo pahātabbo …pe….


pli: “Yaṁ kho, rādha, aniccaṁ …pe….


pli: “Yo kho, rādha, aniccadhammo …pe….


pli: “Yaṁ kho, rādha, dukkhaṁ …pe….


title_pli: Saṁyutta Nikāya 23.4 1. Paṭhamamāravagga

pli: Saṁyutta Nikāya 23.4


pli: 1. Paṭhamamāravagga


pli: Pariññeyyasutta


pli: Āyasmā rādho yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ rādhaṁ bhagavā etadavoca:


pli: “Pariññeyye ca, rādha, dhamme desessāmi pariññañca pariññātāviṁ puggalañca.


pli: Taṁ suṇāhi, sādhukaṁ manasi karohi; bhāsissāmī”ti.


pli: “Evaṁ, bhante”ti kho āyasmā rādho bhagavato paccassosi.


pli: Bhagavā etadavoca:


pli: “katame ca, rādha, pariññeyyā dhammā?


pli: Rūpaṁ kho, rādha, pariññeyyo dhammo, vedanā pariññeyyo dhammo, saññā pariññeyyo dhammo, saṅkhārā pariññeyyo dhammo, viññāṇaṁ pariññeyyo dhammo.


pli: Ime vuccanti, rādha, pariññeyyā dhammā.


pli: Katamā ca, rādha, pariññā?


pli: Yo kho, rādha, rāgakkhayo dosakkhayo mohakkhayo—


pli: ayaṁ vuccati, rādha, pariññā.


pli: Katamo ca, rādha, pariññātāvī puggalo?


pli: ‘Arahā’tissa vacanīyaṁ.


pli: Yvāyaṁ āyasmā evaṁnāmo evaṅgotto—


pli: ayaṁ vuccati, rādha, pariññātāvī puggalo”ti.


pli: Catutthaṁ.


pli: “Yo kho, rādha, dukkhadhammo …pe….


pli: “Yo kho, rādha, anattā …pe….


pli: “Yo kho, rādha, anattadhammo …pe….


pli: “Yo kho, rādha, khayadhammo …pe….


pli: “Yo kho, rādha, vayadhammo …pe….


pli: “Yo kho, rādha, samudayadhammo; tatra te chando pahātabbo, rāgo pahātabbo, chandarāgo pahātabbo …pe….


title_pli: Saṁyutta Nikāya 23.46 4. Upanisinnavagga

pli: Saṁyutta Nikāya 23.46


pli: 4. Upanisinnavagga


pli: Nirodhadhammasutta


pli: Sāvatthinidānaṁ.


pli: Ekamantaṁ nisinnaṁ kho āyasmantaṁ rādhaṁ bhagavā etadavoca:


pli: “yo kho, rādha, nirodhadhammo; tatra te chando pahātabbo, rāgo pahātabbo, chandarāgo pahātabbo.


pli: Ko ca, rādha, nirodhadhammo?


pli: Rūpaṁ kho, rādha, nirodhadhammo; tatra te chando pahātabbo, rāgo pahātabbo, chandarāgo pahātabbo.


pli: Vedanā …pe…


pli: saññā …pe…


pli: saṅkhārā …pe…


pli: viññāṇaṁ nirodhadhammo; tatra te chando pahātabbo, rāgo pahātabbo, chandarāgo pahātabbo.


pli: Yo kho, rādha, nirodhadhammo; tatra te chando pahātabbo, rāgo pahātabbo, chandarāgo pahātabbo”ti.


pli: Upanisinnavaggo catuttho.


pli: Tassuddānaṁ


pli: Māro ca māradhammo ca,


pli: Aniccena apare duve;


pli: Dukkhena ca duve vuttā,


pli: Anattena tatheva ca;


pli: Khayavayasamudayaṁ,


pli: Nirodhadhammena dvādasāti.


pli: Rādhasaṁyuttaṁ samattaṁ.


title_pli: Saṁyutta Nikāya 23.5 1. Paṭhamamāravagga

pli: Saṁyutta Nikāya 23.5


pli: 1. Paṭhamamāravagga


pli: Samaṇasutta


pli: Sāvatthinidānaṁ.


pli: Ekamantaṁ nisinnaṁ kho āyasmantaṁ rādhaṁ bhagavā etadavoca:


pli: “pañcime, rādha, upādānakkhandhā.


pli: Katame pañca?


pli: Rūpupādānakkhandho, vedanupādānakkhandho, saññupādānakkhandho, saṅkhārupādānakkhandho, viññāṇupādānakkhandho.


pli: Ye hi keci, rādha, samaṇā vā brāhmaṇā vā imesaṁ pañcannaṁ upādānakkhandhānaṁ assādañca ādīnavañca nissaraṇañca yathābhūtaṁ nappajānanti;


pli: na me te, rādha, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, rādha, samaṇā vā brāhmaṇā vā imesaṁ pañcannaṁ upādānakkhandhānaṁ assādañca ādīnavañca nissaraṇañca yathābhūtaṁ pajānanti;


pli: te kho me, rādha, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā, te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Pañcamaṁ.


title_pli: Saṁyutta Nikāya 23.6 1. Paṭhamamāravagga

pli: Saṁyutta Nikāya 23.6


pli: Dutiyasamaṇasutta


pli: Ye hi keci, rādha, samaṇā vā brāhmaṇā vā imesaṁ pañcannaṁ upādānakkhandhānaṁ samudayañca atthaṅgamañca assādañca ādīnavañca nissaraṇañca yathābhūtaṁ nappajānanti …pe…


pli: sayaṁ abhiññā sacchikatvā upasampajja viharantī”ti.


pli: Chaṭṭhaṁ.


title_pli: Saṁyutta Nikāya 23.7 1. Paṭhamamāravagga

pli: Saṁyutta Nikāya 23.7


pli: 1. Paṭhamamāravagga


pli: Sotāpannasutta


pli: Sāvatthinidānaṁ.


pli: Ekamantaṁ nisinnaṁ kho āyasmantaṁ rādhaṁ bhagavā etadavoca:


pli: “pañcime, rādha, upādānakkhandhā.


pli: Katame pañca?


pli: Yato kho, rādha, ariyasāvako imesaṁ pañcannaṁ upādānakkhandhānaṁ samudayañca atthaṅgamañca assādañca ādīnavañca nissaraṇañca yathābhūtaṁ pajānāti—


pli: ayaṁ vuccati, rādha, ariyasāvako sotāpanno avinipātadhammo niyato sambodhiparāyano”ti.


pli: Sattamaṁ.


title_pli: Saṁyutta Nikāya 23.8 1. Paṭhamamāravagga

pli: Saṁyutta Nikāya 23.8


pli: Arahantasutta


pli: Yato kho, rādha, bhikkhu imesaṁ pañcannaṁ upādānakkhandhānaṁ samudayañca atthaṅgamañca assādañca ādīnavañca nissaraṇañca yathābhūtaṁ viditvā anupādāvimutto hoti—


pli: ayaṁ vuccati, rādha, bhikkhu arahaṁ khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto”ti.


pli: Aṭṭhamaṁ.


title_pli: Saṁyutta Nikāya 23.9 1. Paṭhamamāravagga

pli: Saṁyutta Nikāya 23.9


pli: Chandarāgasutta


pli: “rūpe kho, rādha, yo chando yo rāgo yā nandī yā taṇhā, taṁ pajahatha.


pli: Evaṁ taṁ rūpaṁ pahīnaṁ bhavissati ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Vedanāya yo chando yo rāgo yā nandī yā taṇhā, taṁ pajahatha.


pli: Evaṁ sā vedanā pahīnā bhavissati ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Saññāya …


pli: saṅkhāresu yo chando yo rāgo yā nandī yā taṇhā, taṁ pajahatha.


pli: Evaṁ te saṅkhārā pahīnā bhavissanti ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Viññāṇe yo chando yo rāgo yā nandī yā taṇhā, taṁ pajahatha.


pli: Evaṁ taṁ viññāṇaṁ pahīnaṁ bhavissati …pe… anuppādadhamman”ti.


pli: Navamaṁ.


title_pli: Saṁyutta Nikāya 24.1 1. Sotāpattivagga

pli: Saṁyutta Nikāya 24.1


pli: 1. Sotāpattivagga


pli: Vātasutta


pli: Ekaṁ samayaṁ bhagavā sāvatthiyaṁ viharati jetavane.


pli: Bhagavā etadavoca:


pli: “kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā esikaṭṭhāyiṭṭhitā’”ti?


pli: “Bhagavaṁmūlakā no, bhante, dhammā bhagavaṁnettikā bhagavaṁpaṭisaraṇā. Sādhu vata, bhante, bhagavantaññeva paṭibhātu etassa bhāsitassa attho. Bhagavato sutvā bhikkhū dhāressantī”ti.


pli: “Tena hi, bhikkhave, suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā esikaṭṭhāyiṭṭhitā’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Vedanā niccā vā aniccā vā”ti …


pli: “saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā esikaṭṭhāyiṭṭhitā’”ti?


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti, dukkhasamudayepissa kaṅkhā pahīnā hoti, dukkhanirodhepissa kaṅkhā pahīnā hoti, dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Paṭhamaṁ.


title_pli: Saṁyutta Nikāya 24.10 1. Sotāpattivagga

pli: Saṁyutta Nikāya 24.10


pli: 1. Sotāpattivagga


pli: Asassatadiṭṭhisutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘asassato loko’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati …pe…


pli: “Aniccaṁ, bhante” …pe…


pli: api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Aniccaṁ, bhante …pe…


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: Dasamaṁ.


title_pli: Saṁyutta Nikāya 24.11 1. Sotāpattivagga

pli: Saṁyutta Nikāya 24.11


pli: Antavāsutta


pli: ‘antavā loko’”ti?


pli: niyato sambodhiparāyano”ti.


pli: Ekādasamaṁ.


title_pli: Saṁyutta Nikāya 24.12 1. Sotāpattivagga

pli: Saṁyutta Nikāya 24.12


pli: 1. Sotāpattivagga


pli: Anantavāsutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘anantavā loko’”ti?


pli: “Bhagavaṁmūlakā no, bhante, dhammā …pe…


pli: Dvādasamaṁ.


title_pli: Saṁyutta Nikāya 24.13 1. Sotāpattivagga

pli: Saṁyutta Nikāya 24.13


pli: Taṁjīvaṁtaṁsarīraṁsutta


pli: ‘taṁ jīvaṁ taṁ sarīran’”ti?


pli: Terasamaṁ.


title_pli: Saṁyutta Nikāya 24.14 1. Sotāpattivagga

pli: Saṁyutta Nikāya 24.14


pli: Aññaṁjīvaṁaññaṁsarīraṁsutta


pli: ‘aññaṁ jīvaṁ aññaṁ sarīran’”ti?


pli: niyato sambodhiparāyano”ti.


pli: Cuddasamaṁ.


title_pli: Saṁyutta Nikāya 24.15 1. Sotāpattivagga

pli: Saṁyutta Nikāya 24.15


pli: 1. Sotāpattivagga


pli: Hotitathāgatosutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘hoti tathāgato paraṁ maraṇā’”ti?


pli: “Bhagavaṁmūlakā no, bhante, dhammā …pe…


pli: Pannarasamaṁ.


title_pli: Saṁyutta Nikāya 24.16 1. Sotāpattivagga

pli: Saṁyutta Nikāya 24.16


pli: Nahotitathāgatosutta


pli: ‘na hoti tathāgato paraṁ maraṇā’”ti?


pli: Soḷasamaṁ.


title_pli: Saṁyutta Nikāya 24.17 1. Sotāpattivagga

pli: Saṁyutta Nikāya 24.17


pli: Hoticanacahotitathāgatosutta


pli: ‘hoti ca na ca hoti tathāgato paraṁ maraṇā’”ti?


pli: niyato sambodhiparāyano”ti.


pli: Sattarasamaṁ.


title_pli: Saṁyutta Nikāya 24.18 1. Sotāpattivagga

pli: Saṁyutta Nikāya 24.18


pli: 1. Sotāpattivagga


pli: Nevahotinanahotitathāgatosutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘neva hoti, na na hoti tathāgato paraṁ maraṇā’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘neva hoti, na na hoti tathāgato paraṁ maraṇā’”ti …pe….


pli: “Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti, dukkhasamudayepissa kaṅkhā pahīnā hoti, dukkhanirodhepissa kaṅkhā pahīnā hoti, dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Aṭṭhārasamaṁ.


pli: Sotāpattivaggo.


pli: Aṭṭhārasaveyyākaraṇaṁ niṭṭhitaṁ.


pli: Tassuddānaṁ


pli: Vātaṁ etaṁ mama,


pli: so attā no ca me siyā;


pli: Natthi karoto hetu ca,


pli: mahādiṭṭhena aṭṭhamaṁ.


pli: Sassato loko ca,


pli: Asassato ca antavā ca;


pli: Anantavā ca taṁ jīvaṁ taṁ sarīranti,


pli: Aññaṁ jīvaṁ aññaṁ sarīranti ca.


pli: Hoti tathāgato paraṁ maraṇāti,


pli: Na hoti tathāgato paraṁ maraṇāti;


pli: Neva hoti na na hoti tathāgato paraṁ maraṇāti.


title_pli: Saṁyutta Nikāya 24.19 2. Dutiyagamanavagga

pli: Saṁyutta Nikāya 24.19


pli: 2. Dutiyagamanavagga


pli: Vātasutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā, esikaṭṭhāyiṭṭhitā’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘na vātā vāyanti …pe… esikaṭṭhāyiṭṭhitā’ti.


pli: Vedanāya sati …pe…


pli: saññāya sati …pe…


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe… vipariṇāmadhammaṁ,


pli: api nu taṁ anupādāya evaṁ diṭṭhi uppajjeyya—


pli: na vātā vāyanti …pe… esikaṭṭhāyiṭṭhitā”ti?


pli: “No hetaṁ, bhante”.


pli: “Iti kho, bhikkhave, dukkhe sati, dukkhaṁ upādāya, dukkhaṁ abhinivissa evaṁ diṭṭhi uppajjati:


pli: ‘na vātā vāyanti …pe… esikaṭṭhāyiṭṭhitā’”ti.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: api nu taṁ anupādāya evaṁ diṭṭhi uppajjeyya


pli: ‘na vātā vāyanti …pe… esikaṭṭhāyiṭṭhitā’”ti?


pli: “Iti kho, bhikkhave, dukkhe sati, dukkhaṁ upādāya, dukkhaṁ abhinivissa evaṁ diṭṭhi uppajjeyya:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā, esikaṭṭhāyiṭṭhitā’”ti.


pli: Paṭhamaṁ.


title_pli: Saṁyutta Nikāya 24.2 1. Sotāpattivagga

pli: Saṁyutta Nikāya 24.2


pli: 1. Sotāpattivagga


pli: Etaṁmamasutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘etaṁ mama, esohamasmi, eso me attā’”ti?


pli: “Bhagavaṁmūlakā no, bhante, dhammā …pe…


pli: “rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘etaṁ mama, esohamasmi, eso me attā’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: “vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: ‘etaṁ mama, esohamasmi, eso me attā’”ti?


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Dutiyaṁ.


title_pli: Saṁyutta Nikāya 24.20–35 2. Dutiyagamanavagga

pli: Saṁyutta Nikāya 24.20–35


pli: 2. Dutiyagamanavagga


pli: Etaṁmamādisutta


pli: (Purimavagge viya aṭṭhārasa veyyākaraṇāni vitthāretabbānīti.)


pli: Sattarasamaṁ.


title_pli: Saṁyutta Nikāya 24.3 1. Sotāpattivagga

pli: Saṁyutta Nikāya 24.3


pli: 1. Sotāpattivagga


pli: Soattāsutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘so attā, so loko, so pecca bhavissāmi nicco dhuvo sassato avipariṇāmadhammo’”ti?


pli: “Bhagavaṁmūlakā no, bhante, dhammā …pe….


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘so attā, so loko, so pecca bhavissāmi nicco dhuvo sassato avipariṇāmadhammo’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: api nu taṁ anupādāya evaṁ diṭṭhi uppajjeyya:


pli: ‘so attā …pe…


pli: avipariṇāmadhammo’”ti?


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Aniccaṁ bhante …pe…


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: “Aniccaṁ, bhante …pe…


pli: ‘so attā, so loko, so pecca bhavissāmi nicco dhuvo sassato avipariṇāmadhammo’”ti?


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Tatiyaṁ.


title_pli: Saṁyutta Nikāya 24.36 2. Dutiyagamanavagga

pli: Saṁyutta Nikāya 24.36


pli: 2. Dutiyagamanavagga


pli: Nevahotinanahotisutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘neva hoti na na hoti tathāgato paraṁ maraṇā’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘neva hoti na na hoti tathāgato paraṁ maraṇā’”ti.


pli: “Vedanāya sati …


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: ‘neva hoti na na hoti tathāgato paraṁ maraṇā’ti.


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe… vipariṇāmadhammaṁ,


pli: api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Iti kho, bhikkhave, dukkhe sati, dukkhaṁ upādāya, dukkhaṁ abhinivissa evaṁ diṭṭhi uppajjati:


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: ‘neva hoti na na hoti tathāgato paraṁ maraṇā’”ti?


pli: “Iti kho, bhikkhave, dukkhe sati, dukkhaṁ upādāya dukkhaṁ abhinivissa evaṁ diṭṭhi uppajjati:


pli: ‘neva hoti na na hoti tathāgato paraṁ maraṇā’”ti.


pli: Aṭṭhārasamaṁ.


title_pli: Saṁyutta Nikāya 24.37 2. Dutiyagamanavagga

pli: Saṁyutta Nikāya 24.37


pli: 2. Dutiyagamanavagga


pli: Rūpīattāsutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘rūpī attā hoti arogo paraṁ maraṇā’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘rūpī attā hoti arogo paraṁ maraṇā’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave, rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Iti kho, bhikkhave, dukkhe sati, dukkhaṁ upādāya, dukkhaṁ abhinivissa evaṁ diṭṭhi uppajjati:


pli: “Vedanā …pe…


pli: “no hetaṁ, bhante”.


pli: ‘rūpī attā hoti arogo paraṁ maraṇā’”ti.


pli: Ekūnavīsatimaṁ.


title_pli: Saṁyutta Nikāya 24.38 2. Dutiyagamanavagga

pli: Saṁyutta Nikāya 24.38


pli: 2. Dutiyagamanavagga


pli: Arūpīattāsutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘arūpī attā hoti arogo paraṁ maraṇā’”ti?


pli: Vīsatimaṁ.


title_pli: Saṁyutta Nikāya 24.39 2. Dutiyagamanavagga

pli: Saṁyutta Nikāya 24.39


pli: Rūpīcaarūpīcaattāsutta


pli: “Rūpī ca arūpī ca attā hoti arogo paraṁ maraṇā”ti …pe….


pli: Ekavīsatimaṁ.


title_pli: Saṁyutta Nikāya 24.4 1. Sotāpattivagga

pli: Saṁyutta Nikāya 24.4


pli: 1. Sotāpattivagga


pli: Nocamesiyāsutta


pli: ‘no cassaṁ, no ca me siyā, nābhavissa, na me bhavissatī’”ti?


pli: “Bhagavaṁmūlakā no, bhante, dhammā …pe….


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘no cassaṁ, no ca me siyā, nābhavissa, na me bhavissatī’ti.


pli: Vedanāya sati …


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Aniccaṁ, bhante …pe…


pli: ‘no cassaṁ, no ca me siyā, nābhavissa, na me bhavissatī’”ti?


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Catutthaṁ.


title_pli: Saṁyutta Nikāya 24.40 2. Dutiyagamanavagga

pli: Saṁyutta Nikāya 24.40


pli: 2. Dutiyagamanavagga


pli: Nevarūpīnārūpīattāsutta


pli: “Neva rūpī nārūpī attā hoti arogo paraṁ maraṇā”ti …pe….


pli: Bāvīsatimaṁ.


title_pli: Saṁyutta Nikāya 24.41 2. Dutiyagamanavagga

pli: Saṁyutta Nikāya 24.41


pli: Ekantasukhīsutta


pli: “Ekantasukhī attā hoti arogo paraṁ maraṇā”ti …pe….


pli: Tevīsatimaṁ.


title_pli: Saṁyutta Nikāya 24.42 2. Dutiyagamanavagga

pli: Saṁyutta Nikāya 24.42


pli: Ekantadukkhīsutta


pli: “Ekantadukkhī attā hoti arogo paraṁ maraṇā”ti …pe….


pli: Catuvīsatimaṁ.


title_pli: Saṁyutta Nikāya 24.43 2. Dutiyagamanavagga

pli: Saṁyutta Nikāya 24.43


pli: Sukhadukkhīsutta


pli: “Sukhadukkhī attā hoti arogo paraṁ maraṇā”ti …pe….


pli: Pañcavīsatimaṁ.


title_pli: Saṁyutta Nikāya 24.44 2. Dutiyagamanavagga

pli: Saṁyutta Nikāya 24.44


pli: 2. Dutiyagamanavagga


pli: Adukkhamasukhīsutta


pli: “Adukkhamasukhī attā hoti arogo paraṁ maraṇā”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘adukkhamasukhī attā hoti arogo paraṁ maraṇā’ti.


pli: Vedanāya sati …


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave, rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: ‘adukkhamasukhī attā hoti arogo paraṁ maraṇā’”ti?


pli: “No hetaṁ, bhante”.


pli: “Iti kho, bhikkhave, dukkhe sati, dukkhaṁ upādāya, dukkhaṁ abhinivissa evaṁ diṭṭhi uppajjati:


pli: ‘adukkhamasukhī attā hoti arogo paraṁ maraṇā’”ti.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: Chabbīsatimaṁ.


pli: Dutiyapeyyālo.


pli: Tassuddānaṁ


pli: Vātaṁ etaṁ mama so,


pli: attā no ca me siyā;


pli: Natthi karoto hetu ca,


pli: mahādiṭṭhena aṭṭhamaṁ.


pli: Sassato asassato ceva,


pli: antānantavā ca vuccati;


pli: Taṁ jīvaṁ aññaṁ jīvañca,


pli: tathāgatena cattāro.


pli: Rūpī attā hoti arūpī ca attā hoti,


pli: Rūpī ca arūpī ca attā hoti;


pli: Neva rūpī nārūpī attā hoti,


pli: Ekantasukhī attā hoti.


pli: Ekantadukkhī attā hoti,


pli: Sukhadukkhī attā hoti;


pli: Adukkhamasukhī attā hoti,


pli: Arogo paraṁ maraṇāti;


pli: Ime chabbīsati suttā,


pli: Dutiyavārena desitā.


title_pli: Saṁyutta Nikāya 24.45 3. Tatiyagamanavagga

pli: Saṁyutta Nikāya 24.45


pli: 3. Tatiyagamanavagga


pli: Navātasutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā esikaṭṭhāyiṭṭhitā’”ti?


pli: “Bhagavaṁmūlakā no, bhante, dhammā …pe….


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati—


pli: na vātā vāyanti …pe…


pli: vedanāya sati …


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: ‘na vātā vāyanti …pe… esikaṭṭhāyiṭṭhitā’ti.


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: ‘na vātā vāyanti …pe… esikaṭṭhāyiṭṭhitā’”ti?


pli: “No hetaṁ, bhante”.


pli: “Iti kho, bhikkhave, yadaniccaṁ taṁ dukkhaṁ.


pli: Tasmiṁ sati, tadupādāya, evaṁ diṭṭhi uppajjati:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā esikaṭṭhāyiṭṭhitā’”ti.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Aniccaṁ, bhante” …pe… vipariṇāmadhammaṁ,


pli: api nu taṁ anupādāya evaṁ diṭṭhi uppajjeyya:


pli: Tasmiṁ sati, tadupādāya evaṁ diṭṭhi uppajjati:


pli: ‘na vātā vāyanti …pe… esikaṭṭhāyiṭṭhitā’”ti.


pli: Paṭhamaṁ.


title_pli: Saṁyutta Nikāya 24.46–69 3. Tatiyagamanavagga

pli: Saṁyutta Nikāya 24.46–69


pli: 3. Tatiyagamanavagga


pli: Etaṁmamādisutta


pli: (Dutiyavagge viya catuvīsati suttāni pūretabbāni.)


pli: Pañcavīsatimaṁ.


title_pli: Saṁyutta Nikāya 24.5 1. Sotāpattivagga

pli: Saṁyutta Nikāya 24.5


pli: 1. Sotāpattivagga


pli: Natthidinnasutta


pli: Sāvatthinidānaṁ.


pli: “Kismiṁ nu kho, bhikkhave, sati kiṁ upādāya, kiṁ abhinivissa evaṁ diṭṭhi uppajjati:


pli: ‘natthi dinnaṁ, natthi yiṭṭhaṁ, natthi hutaṁ, natthi sukatadukkaṭānaṁ kammānaṁ phalaṁ vipāko; natthi ayaṁ loko, natthi paro loko, natthi mātā, natthi pitā, natthi sattā opapātikā; natthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedenti.


pli: Cātumahābhūtiko ayaṁ puriso yadā kālaṁ karoti pathavī pathavīkāyaṁ anupeti anupagacchati, āpo āpokāyaṁ anupeti anupagacchati, tejo tejokāyaṁ anupeti anupagacchati, vāyo vāyokāyaṁ anupeti anupagacchati.


pli: Ākāsaṁ indriyāni saṅkamanti.


pli: Āsandipañcamā purisā mataṁ ādāya gacchanti.


pli: Yāva āḷāhanā padāni paññāyanti.


pli: Kāpotakāni aṭṭhīni bhavanti.


pli: Bhassantā āhutiyo.


pli: Dattupaññattaṁ yadidaṁ dānaṁ.


pli: Tesaṁ tucchaṁ musā vilāpo ye keci atthikavādaṁ vadanti.


pli: Bāle ca paṇḍite ca kāyassa bhedā ucchijjanti vinassanti na honti paraṁ maraṇā’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘natthi dinnaṁ, natthi yiṭṭhaṁ …pe…


pli: kāyassa bhedā ucchijjanti vinassanti na honti paraṁ maraṇā’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante …pe…


pli: api nu taṁ anupādāya evaṁ diṭṭhi uppajjeyya:


pli: kāyassa bhedā ucchijjanti vinassanti na honti paraṁ maraṇā’”ti?


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: ‘natthi dinnaṁ, natthi yiṭṭhaṁ …pe…


pli: ye keci atthikavādaṁ vadanti;


pli: bāle ca paṇḍite ca kāyassa bhedā ucchijjanti vinassanti na honti paraṁ maraṇā’”ti?


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Pañcamaṁ.


title_pli: Saṁyutta Nikāya 24.6 1. Sotāpattivagga

pli: Saṁyutta Nikāya 24.6


pli: 1. Sotāpattivagga


pli: Karotosutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘karoto kārayato chindato chedāpayato pacato pācāpayato socato socāpayato kilamato kilamāpayato phandato phandāpayato pāṇamatipātayato adinnaṁ ādiyato sandhiṁ chindato nillopaṁ harato ekāgārikaṁ karoto paripanthe tiṭṭhato paradāraṁ gacchato musā bhaṇato karoto na karīyati pāpaṁ.


pli: Khurapariyantena cepi cakkena yo imissā pathaviyā pāṇe ekamaṁsakhalaṁ ekamaṁsapuñjaṁ kareyya, natthi tatonidānaṁ pāpaṁ, natthi pāpassa āgamo.


pli: Dakkhiṇañcepi gaṅgāya tīraṁ gaccheyya; hananto ghātento chindanto chedāpento pacanto pācento, natthi tatonidānaṁ pāpaṁ, natthi pāpassa āgamo.


pli: Uttarañcepi gaṅgāya tīraṁ gaccheyya; dadanto dāpento yajanto yajāpento, natthi tatonidānaṁ puññaṁ, natthi puññassa āgamo.


pli: Dānena damena saṁyamena saccavajjena natthi puññaṁ natthi puññassa āgamo’”ti.


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘karoto kārayato …pe…


pli: natthi puññaṁ natthi puññassa āgamo’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe…


pli: api nu taṁ anupādāya evaṁ diṭṭhi uppajjeyya:


pli: ‘karoto …pe…


pli: natthi puññaṁ natthi puññassa āgamo”ti?


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Aniccaṁ, bhante …pe…


pli: ‘karoto kārayato …pe…


pli: natthi puññaṁ natthi puññassa āgamo’”ti?


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Chaṭṭhaṁ.


title_pli: Saṁyutta Nikāya 24.7 1. Sotāpattivagga

pli: Saṁyutta Nikāya 24.7


pli: 1. Sotāpattivagga


pli: Hetusutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘natthi hetu, natthi paccayo sattānaṁ saṅkilesāya.


pli: Ahetū appaccayā sattā saṅkilissanti.


pli: Natthi hetu, natthi paccayo sattānaṁ visuddhiyā.


pli: Ahetū appaccayā sattā visujjhanti.


pli: Natthi balaṁ natthi vīriyaṁ natthi purisathāmo natthi purisaparakkamo.


pli: Sabbe sattā sabbe pāṇā sabbe bhūtā sabbe jīvā avasā abalā avīriyā niyatisaṅgatibhāvapariṇatā chasvevābhijātīsu sukhadukkhaṁ paṭisaṁvedentī’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘natthi hetu, natthi paccayo …pe…


pli: sukhadukkhaṁ paṭisaṁvedentī’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante …pe…


pli: vipariṇāmadhammaṁ, api nu taṁ anupādāya evaṁ diṭṭhi uppajjeyya:


pli: sukhadukkhaṁ paṭisaṁvedentī’”ti?


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: api nu taṁ anupādāya evaṁ diṭṭhi uppajjeyya:


pli: ‘natthi hetu, natthi paccayo …pe…


pli: “Yampidaṁ diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā tampi niccaṁ vā aniccaṁ vā”ti?


pli: ‘natthi hetu natthi paccayo …pe…


pli: “Yato kho, bhikkhave, ariyasāvakassa imesu ca ṭhānesu kaṅkhā pahīnā hoti, dukkhepissa kaṅkhā pahīnā hoti …pe… dukkhanirodhagāminiyā paṭipadāyapissa kaṅkhā pahīnā hoti—


pli: ayaṁ vuccati, bhikkhave, ariyasāvako sotāpanno avinipātadhammo niyato sambodhiparāyano”ti.


pli: Sattamaṁ.


title_pli: Saṁyutta Nikāya 24.70 3. Tatiyagamanavagga

pli: Saṁyutta Nikāya 24.70


pli: 3. Tatiyagamanavagga


pli: Adukkhamasukhīsutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘adukkhamasukhī attā hoti arogo paraṁ maraṇā’”ti?


pli: “Bhagavaṁmūlakā no, bhante, dhammā …pe….


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘adukkhamasukhī attā hoti arogo paraṁ maraṇā’”ti.


pli: “Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: ‘adukkhamasukhī attā hoti arogo paraṁ maraṇā’ti.


pli: Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …pe… vipariṇāmadhammaṁ,


pli: api nu taṁ anupādāya evaṁ diṭṭhi uppajjeyya:


pli: “No hetaṁ, bhante”.


pli: “Iti kho, bhikkhave, yadaniccaṁ taṁ dukkhaṁ.


pli: Tasmiṁ sati, tadupādāya evaṁ diṭṭhi uppajjati:


pli: “Vedanā …pe…


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: ‘adukkhamasukhī attā hoti arogo paraṁ maraṇā’”ti?


pli: ‘adukkhamasukhī attā hoti arogo paraṁ maraṇā’”ti.


pli: Chabbīsatimaṁ.


pli: Tatiyapeyyālo.


title_pli: Saṁyutta Nikāya 24.71 4. Catutthagamanavagga

pli: Saṁyutta Nikāya 24.71


pli: 4. Catutthagamanavagga


pli: Navātasutta


pli: Sāvatthinidānaṁ.


pli: “Kismiṁ nu kho, bhikkhave, sati kiṁ upādāya, kiṁ abhinivissa evaṁ diṭṭhi uppajjati:


pli: ‘na vātā vāyanti, na najjo sandanti, na gabbhiniyo vijāyanti, na candimasūriyā udenti vā apenti vā esikaṭṭhāyiṭṭhitā’”ti?


pli: “Bhagavaṁmūlakā no, bhante, dhammā …pe….


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati:


pli: ‘na vātā vāyanti …pe… esikaṭṭhāyiṭṭhitā’ti.


pli: Vedanāya sati …pe…


pli: saññāya sati …


pli: saṅkhāresu sati …


pli: viññāṇe sati, viññāṇaṁ upādāya, viññāṇaṁ abhinivissa evaṁ diṭṭhi uppajjati:


pli: ‘na vātā vāyanti …pe… esikaṭṭhāyiṭṭhitā’”ti.


pli: “Taṁ kiṁ maññatha, bhikkhave,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, kallaṁ nu taṁ samanupassituṁ:


pli: ‘etaṁ mama, esohamasmi, eso me attā’”ti?


pli: “No hetaṁ, bhante”.


pli: “Vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “Tasmātiha, bhikkhave, yaṁ kiñci rūpaṁ atītānāgatapaccuppannaṁ ajjhattaṁ vā bahiddhā vā, oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ rūpaṁ: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya daṭṭhabbaṁ.


pli: Yā kāci vedanā …


pli: yā kāci saññā …


pli: ye keci saṅkhārā …


pli: yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ viññāṇaṁ: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya daṭṭhabbaṁ.


pli: Evaṁ passaṁ …pe…


pli: nāparaṁ itthattāyāti pajānātī”ti.


pli: Paṭhamaṁ.


title_pli: Saṁyutta Nikāya 24.72–95 4. Catutthagamanavagga

pli: Saṁyutta Nikāya 24.72–95


pli: 4. Catutthagamanavagga


pli: Etaṁmamādisutta


pli: (Dutiyavagge viya catuvīsati suttāni pūretabbāni.)


pli: Pañcavīsatimaṁ.


title_pli: Saṁyutta Nikāya 24.8 1. Sotāpattivagga

pli: Saṁyutta Nikāya 24.8


pli: 1. Sotāpattivagga


pli: Mahādiṭṭhisutta


pli: Sāvatthinidānaṁ.


pli: “Kismiṁ nu kho, bhikkhave, sati, kiṁ upādāya, kiṁ abhinivissa evaṁ diṭṭhi uppajjati:


pli: ‘sattime kāyā akaṭā, akaṭavidhā, animmitā, animmātā, vañjhā, kūṭaṭṭhā, esikaṭṭhāyiṭṭhitā;


pli: te na iñjanti, na vipariṇamanti, na aññamaññaṁ byābādhenti; nālaṁ aññamaññassa sukhāya vā dukkhāya vā sukhadukkhāya vā.


pli: Katame satta?


pli: Pathavīkāyo, āpokāyo, tejokāyo, vāyokāyo, sukhe, dukkhe, jīve sattame.


pli: Ime satta kāyā akaṭā, akaṭavidhā, animmitā, animmātā, vañjhā, kūṭaṭṭhā esikaṭṭhāyiṭṭhitā;


pli: Yopi tiṇhena satthena sīsaṁ chindati, na sopi kañci jīvitā voropeti;


pli: sattannaṁ tveva kāyānamantarena satthaṁ vivaramanupavisati.


pli: Cuddasa kho panimāni yonipamukhasatasahassāni saṭṭhi ca satāni cha ca satāni pañca ca kammuno satāni pañca ca kammāni, tīṇi ca kammāni, kamme ca aḍḍhakamme ca dvaṭṭhipaṭipadā, dvaṭṭhantarakappā, chaḷābhijātiyo, aṭṭha purisabhūmiyo, ekūnapaññāsa ājīvakasate, ekūnapaññāsa paribbājakasate, ekūnapaññāsa nāgavāsasate, vīse indriyasate, tiṁse nirayasate, chattiṁsarajodhātuyo, satta saññīgabbhā, satta asaññīgabbhā, satta nigaṇṭhigabbhā, satta devā, satta mānusā, satta pesācā, satta sarā, satta pavuṭā, satta papātā, satta ca papātasatāni, satta supinā, satta supinasatāni, cullāsīti mahākappino satasahassāni, yāni bāle ca paṇḍite ca sandhāvitvā saṁsaritvā dukkhassantaṁ karissanti.


pli: Tattha natthi imināhaṁ sīlena vā vatena vā tapena vā brahmacariyena vā aparipakkaṁ vā kammaṁ paripācessāmi;


pli: paripakkaṁ vā kammaṁ phussa phussa byantīkarissāmīti hevaṁ natthi doṇamite sukhadukkhe pariyantakate saṁsāre, natthi hāyanavaḍḍhane, natthi ukkaṁsāvakaṁse.


pli: Seyyathāpi nāma suttaguḷe khitte nibbeṭhiyamānameva paleti;


pli: evameva bāle ca paṇḍite ca nibbeṭhiyamānā sukhadukkhaṁ palentī’”ti?


pli: “Bhagavaṁmūlakā no, bhante, dhammā …pe…


pli: “Rūpe kho, bhikkhave, sati, rūpaṁ upādāya, rūpaṁ abhinivissa evaṁ diṭṭhi uppajjati: